Manifestacija obeležavanja godišnjce bitke koja je jedan od najvećih udaraca otpora se odvija u organizaciji vlada Republike Srpske i Srbije.\nNa spomen ploče poginulima na Kozaru vence su položile delegacije predsednika, Narodne skupštine i Vlade Republike Srpske, Vlade Srbije, Predsedništva BiH, SUBNOR-a, ruske Ambasade u BiH, udruženja logoraša iz Drugog svetskog rata iz Srpske i Srbije, te gradova i opština koje gravitiraju Kozari.\nVulin: Malo je naroda koji vole slobodu kao Srbi\nMinistar za rad, zapošljavanje, boračka i socijalna pitanja Srbije Aleksandar Vulin rekao je ovom prilikom da su Srbi na Kozari pre 74 godine stali na stranu slobode.\n- Srbi nisu čekali ni kaznu ni nagradu jer samo tako umeju da žive i dišu. Malo je naroda koji vole slobodu kao Srbi - poručio je Vulin.\nOn je naglasio da su Srbi na Kozari osvetlali obraz, a da su sa ove planine nepregledne kolone otišle ka Jasenovcu.\n- Nemojte da ova generacija pokvari uspomenu izjednačavanjem žrtava i dželata. Ne smeju se izjednačavati žrtve i dželati Jasenovca - rekao je Vulin.\nBitka na Kozari je značajna za celokupni partizanski pokret otpora jer su malobrojne partizanske jedinice branile narod u zbegu i jer je primer junaštva i odlučnosti boraca pred nadmoćnijim i dobro naoružanim neprijateljem.\nMnogima se sudbina ni danas ne zna\nNa memorijalnom zidu na Mrakovici upisana su imena 9.921 partizanskog borca poginulog u borbama na ovom području tokom Drugog svjetskog rata.\nPostoje podaci o 33.398 ubijenih civila, dok sudbina mnogih do danas nije poznata.\nPrema podacima SUBNOR-a, u zbegu je bilo oko 80.000 ljudi od kojih je oko 68.000 završilo u logorima.


Inđija: Povezni cevovod Inđija- Beška\nRaspisana je javna nabavka za izvođača radova na izgradnji poveznog cevovoda Inđija- Beška, čime će meštanima Beške i Čortanovaca biti omogućeno bolje vodosnabdevanje do kraja ove godine. Izgradnjom poveznog cevovoda Beška će imati bolji pritisak u mreži, te se više neće dešavati da pojedini delovi sela imaju nestašice vode ili slab pritisak. Opština Inđija je [...]\nавгуст 7, 2018 Admin Aktuelno, Društvo, Inđija 0\nInđija: Najveće gradilište u Sremu\nOpština Inđija već sada važi za jedno od najvećih gradilišta u Sremu kaže Vladimir Gak, predsednik Opštine Inđija. U toku su opsežni radovi na potpunoj rekonstrukciji dela puta od Banstola do Sremskih Karlovaca. Pre samo par dana počeli su radovi i na rekonstrukciji oko 10 kilometara Grebenskog puta, od Banstola do hotela „Norcev“, koji jednim [...]\nPočeli radovi na deonici Grebenskog puta na Fruškoj gori\nPredsednik Pokrajinske vlade Igor Mirović obišao je danas početak radova na deonici Grebenskog puta na Fruškoj gori, od hotela „Norcev“ do raskrsnice sa državnim putem IIA-100. Radove sa 304 miliona dinara finansira Uprava za kapitalna ulaganja AP Vojvodine, a planirano je da oko 9,5 kilometara puta bude obnovljeno do kraja ove godine. Mirović je posetio [...]\nавгуст 2, 2018 Admin Aktuelno, Inđija, Irig, Opštinske vesti, Srem 0\nStari Slankamen: Stižu učesnici 63. TID regate\nNajstarija, najduža i najveća, međunarodna, sportsko – rekreativna, turistička, kajakaška regata na svetu TID u utorak, 31. jula stiže u Stari Slankamen, jedno od 12 etapnih mesta u Srbiji. Organizator 63. po redu TID regate kroz Srbiju je Kajakaški savez Srbije uz pomoć gradova, opština i turističkih organizacija naselja kroz koja prolazi. Tradicionalan doček učesnika [...]\nјул 27, 2018 Admin Aktuelno, Društvo, Inđija 0\nInđija: Završavaju se radovi na lokaciji 15\nZavršavaju se radovi na komunalnom opremanju lokacije 15 u inđijskoj severoistočnoj radnoj zoni. To je jedna od informacija koja se mogla čuti na današnjem sastanku Sistema 48. Nakon završetka izgradnje vodovodne i gasovodme mreže privode se kraju svi radovi, kaže predsednik Opštine Vladimir Gak i ističe da će uz lokaciju 15 proširiti industrijsku zonu i [...]\nInđija: Više od 100 modifikovanih vozila na „Car show fest“-u\nNedelja u Inđiji protekla je u znaku modifikovanih automobila i ljubitelji istih mogli su da uživaju u nesvakidašnjem prizoru na šetalištu u Inđiji. Treći „Car show fest“ organizovao je klub „Overtake“ iz Inđije uz podršku Turističke organizacije i Opštine Inđija. I ove godine okupilo se više od 100 takmičara a nagrađeni su najbolji po klasama [...]\nјул 23, 2018 Admin Aktuelno, Društvo, Inđija 0\nInđija: Nova investicija zaposliće 150 novih radnika\n150 radnih mesta očekuje Inđinčane kod novog investitora koji uskoro treba da počne izgradnju fabrike u severositočnoj radnoj zoni. Ovih dana je potpisan ugovor o otuđenju zemljišta, što je potvrdio i predsednik Vladimir Gak. On je rekao da trenutno ima još jedan zahtev za otuđenje zemljišta i da će sa novom investicijom dostići broj od [...]\nInđija: Lap top računari za najbolje\nNajuspešnijim učenicima i sportistima sutra, tačno u podne predsednik Opštine Inđija Vladimir Gak uručiće lap top računare, tradicionalne nagrade za najbolje u toj lokalnoj samoupravi. Podsećamo, od prošle godine lap top računarima nagrađuju se i sportsiti sa teritorije opštine Inđija koju su osvojili zapažene rezultate na nacionalnim i međunarodnim takmičenjima. [...]\nInđija: Radovi po vrtićima\nPrivode se kraju poslovi na izradi projektne dokumentacije za dogradnju četiri boravka u objektu “Neven” inđijske Predškolske ustanove “Boško Buha”. Kako je potvrdio na sastanku Sistema 48 u predsednik Opštine Vladimir Gak, nakon dogradnje lista čekanja biće smanjena za 70 odsto i to je , kako kaže, jedini način da se reši trenutno goreće pitanje [...]\nјул 20, 2018 Admin Aktuelno, Društvo, Inđija 0\nInđija: U sklopu Akademije sporta i sala za borilačke sportove\nNa 24. sednici Skupštine opštine Inđija, između ostalog, doneta je Odluka o izradi izmena i dopuna Plana detaljne regulacije Turističko- sportskog rekreativnog kompleksa u Inđiji, tačnije u Lejama. Radi se o izmeni koja se odnosi na projekat tj izradu planske i projektne dokumentacije za izgradnju buduće Akademije sporta u Inđiji. Kako je istakao predsednik Opštine, [...]


Direktor firme za obezbeđenje preuzeo odgovornost za zbrku na Old Trafordu - Sportal\nBeta - AP - Vest objavljena: 10:20 - 17.05.2016\nNjegova kompanija je u sredu na stadionu Old Traford izvodila vežbu obezbeđenja, a jedna od lažnih bombi - maketa je ostavljen u toaletu.\nRid je dodao da je on lično zaboravio da ukloni tu "bombu", jer u torbi posle vežbe imao sličnu. Član osoblja je neposredno pre početka nedeljne utakmice između Mančestera i Bornmuta našao napravu i poverovao da je prava, obavestio policiju, a ubrzo je stadion kapaciteta 75.635 mesta evakuisan i meč poslednjeg kola Premijer lige odložen.\nSpecijalne jedinice vojske su potom izvele kontrolisanu eksploziju naprave nađene na stadionu. Utakmica 38. kola Premijer lige između Mančestera i Bornmuta odigraće se u utorak na stadionu Old Traford od 21 sat.\nEvropski fudbal Old Traford Mančester junajted Bomba


Psssttt....Trač, Zabava — By taty on December 12, 2012 11:16 am\nGlumica Dženifer Lorens je, prema istraživanju vebsajta “AskMen”, proglašena za najpoželjniju ženu na svetu.\nZvezda filma “Igre gladi” na prvo mesto liste dospela je sa 47 pozicije zahvaljujući ulozi simpatične, seksom zaluđene udovice u filmu “Silver Linings Playbook”.\n“Postoji osećaj da je autentičnija od drugih glumaca”, rekao je glavni i odgovorni urednik sajta Džejms Bazil i dodao da javnost još malo poznaje 22-godišnju glumicu da bi imali negativno mišljenje o njoj.\nProšlogodišnja pobednica Sofija Vergara pala je na 12. mesto, dok je starleta Kim Kardašijan “sletela” na 98.\nU istraživanju je učestvovalo 2,4 miliona čitalaca koji su odgovarali na pitanje koju bi poznatu ličnost želeli da imaju za partnera. Među prvih pet našle su se još glumica Mila Kunis, manekenka Kejt Apton, pevačica Rihanna i glumica Ema Stoun.\nTags: Dženifer Lorens, Dženifer Lorens najpoželjnija žena na svetu, Dženifer Lorens najpoželjnija žena na svetu 2012., glumica, najnoviji tračevi, trač, Trač iz Hollywooda, tračarenje, tračevi\nKupus je dobar za svakoga, a posebno za reumatičare. Crveni je bolji od belog Crveni kupus sadrži više vitamina...


MyCity » Linux » Link: Windows 8 i Linux - UEFI\nPoslao: 02 Jan 2013 19:53\nCitat:Jedna od najvećih promena okviru Windows 8 operativnog sistema koja se ne vidi na prvi pogled je prelazak sa BIOS-a na UEFI koji predstavlja superiornu vrstu BIOS-a, koja ima jednu veliku manu. Naime, sprečava Linux distribucije da budu instalirane na Windows 8 računarima. Međutim, za sve postoji rešenje pa i da se zaobiđe ovaj ograničavajući faktor. Jedno od rešenja je dodavanje odgovarajućeg drivera koji trenutno imaju samo Microsoft i OEM proizvođači. Objavljivanje ovog koda bi bilo veoma rizično zbog malware-a. Drugi način je da se jednostavno onemogući sigurno pokretanje, ali ono je opet rizično za korisnike.\nUkupno su 475 korisnika na forumu :: 24 registrovanih, 7 sakrivenih i 444 gosta :: [ Administrator ] [ Supermoderator ] [ Moderator ] :: Detaljnije\nKorisnici trenutno na forumu: Apok, babaroga, Darko8, Dorcolac, dragon986, gagidjuric, Gama, HrcAk47, Marko Marković, Mercury, MikeHammer, Mikulino, MRUD, ObelixSRB, Oscar, Profica, raso76, RJ, S-lash, Sirius, vasa.93, vathra, Vatreni Zmaj, yrraf


U srpskim sredinama 58 novoobolelih od koronavirusa, jedno lice preminulo - Kosovo Online\nU srpskim sredinama 58 novoobolelih od koronavirusa, jedno lice preminulo\n20. Novembar 2021. • 10:46\nU poslednja 24 sata, u srpskim sredinama na Kosovu registrovano je 58 novih slučajeva koronavirusa, od 136 testiranih uzoraka, a u pomenutom periodu jedno lice je preminulo od posledica ove bolesti, saopšteno je iz Кriznog štaba Privremenog organa opštine Кosovska Mitrovica.\nNajviše novoobolelih zabeleženo je u u Severnoj Mitrovici - 16, zatim u Zvečanu i Zubinom Potoku po 12, Leposaviću - 10, Gnjilanu i Štrpcu po tri, dok je u Gračanici i Kosovskoj Kamenici zabeležen po jedan novi slučaj koronavirusa.\nOd početka izbijanja pandemije, testirano je ukupno 25.735 lica, od kojih je kod 7.818 registrovan virus kovid-19, a borbu sa ovom bolešću do sada su izgubile 183 osobe.\nU srpskim sredinama na Kosovu trenutno je aktivno 565 slučajeva koronavirusa.\nKorona Virus zaraženi izlečeni Zavod za javno zdravlje Kosovska Mitrovica\nU srpskim sredinama na Kosovu 47 novozaraženih, dve osobe preminule\nOd poslednjeg preseka u srpskim sredinama na Kosovu registrovano je 47 novih slučajeva koronavirusa, a dve osobe su preminula od posledica kovid-19, saopšteno je iz Кriznog štaba Privremenog organa opštine Kosovska Mitrovica.\nU Srbiji 3.086 novozaraženih, 53 osobe preminule\nNa Kosovu sedam novoobolelih od koronavirusa


16.08.2021 22:40 Autor: Raport.ba\nIslamistički militanti nastojat će iskoristiti previranja u Afganistanu, kazao je u ponedjeljak francuski predsjednik Emmanuel Macron, dodajući da će Francuska učiniti sve što može kako bi osigurala da Rusija, SAD i Evropa zajednički odgovore na izazove.\n“To je izazov za mir i međunarodnu sigurnost, protiv zajedničkog neprijatelja. Učinit ćemo sve kako bi Rusija, SAD i Evropa efikasno mogli surađivati zato što imamo iste interese”, dodao je.\nPROČITAJTE Talibani: Žena nije vlasništvo, već slobodno biće\nOn je također rekao kako Francuska u Afganistanu štiti predstavnika Evropske unije u toj zemlji.\nTagovi: Afganistan Emmanuel Macron talibani\nDok ne vide šta će, kako će... Talibani zaposlenim ženama rekli da ostanu kod kuće još neko vrijeme\nDramatičan govor Macrona u Nici: Francuska je pod napadom islamista. Vojska izlazi na ulice


Srbija za četiri do pet godina spremna za članstvo EU | EurActiv Srbija\nSrbija za četiri do pet godina spremna za članstvo EU\nObjavljeno : 21.06.2017.\t Tweet\nSrbija u idućih četiri do pet godina može postati "spremna da pregovara o ulasku u Evropsku uniju", izjavila je u Luksemburgu ministarka za evropske integracije Jadranka Joksimović. Ona je istakla da vlasti u Beogradu veruju da i u idućih šest meseci mogu biti otvorena poglavlja za koja će Srbija biti spremna.\n"Ne postavljamo neke posebne rokove, naš cilj je da za tih četiri do pet godina uredimo naše društvo, usvojimo evropske standarde i počnemo da ih primenjujemo", istakla je Joksimović posle otvaranja dva nova poglavlja u pregovorima o članstvu s EU u Luksemburgu 20. juna.\nOtvaranjem poglavlja 7 o intelektualnoj svojini i 29 o carinskoj uniji, u pregovorima o članstvu s Evropskom unijom otvoreno je ukupno deset od 35 poglavlja, a dva su već privremeno zatvorena.\nPo rečima Jadranke Joksimović, poglavlje o intelektualnoj svojini je posebno važno jer će unaprediti položaj kompanija na domaćem srpskom tržištu, kao i autora u umetnosti, pospešiti sve vezano za industrijsku svojinu i privredu zasnovanu na znanju.\nJoksimović je dodala da će poglavlje carinske unije biti "važno za svakog građanina i kompaniju u Srbiji", jer će Srbija usklađivanjem sa standardima EU kad postane članica koristiti na najbolji način prednosti koje carinska unija ima za zemlje EU.\nOna je istakla da vlasti u Beogradu veruju da i u idućih šest meseci mogu biti otvorena poglavlja za koja će Srbija biti spremna.\nMinistarka je navela da je Srbija u pregovore i otvaranje poglavlja ušla "pre svega zbog građana i krajnje i najveće vrednosti tog procesa, što je članstvo u EU, kao i da Srbija bude kvalitetnija i modernija država za svoje građane".\n"Kad građani budu zadovoljni, tek onda možemo da kažemo da smo uspeli. Čak i da postanemo članica Unije, ako naši građani ne budu zadovoljni životom u Srbiji i okvirom vladavine prava i ekonomskim i životnim standardom, onda ceo posao neće biti upotpunjen na pravi način", rekla je Joksimović.\nOna je rekla da "želi da građani Srbije razumeju poruku da članstvo u EU nije cilj samo po sebi već upravo ono što jeste deo razvojne agende, ekonomskih reformi, jačanja institucija, vladavine prava, dobre i efikasne državne uprave, svih tih važnih segmenata koje srpski građani prepoznaju kao važne za bolje funkcionisanje države i bolji život u Srbiji".\nMinistarka za evropske poslove Malte koja predsedava EU Elena Dali izjavila je po završetku međuvladine konferencije EU-Srbija da je to potvrda napretka Srbije na putu ka Uniji i da "predstavlja povoljan znak o posvećenosti EU Zapadnom Balkanu".\n"Otvaranje novih poglavlja pokazuje veoma jasno da je evropska perspektiva Srbije čvrsta i realna", rekao je direktor za proširivanje i susedsku politiku u Evropskoj komisiji Kristijan Danijelson.\nDanijelson i ministarka Dali su podvukli da Srbija mora ostvariti dodatne rezultate u vladavini prava i osnovnim slobodama, posebno kad je reč o pravosuđu, suzbijanju korupcije i organizovanog kriminala, kao i u normalizaciji odnosa s Kosovom.\n: Proširenje EU se nastavlja uprkos izazovima\n: Srbija otvara nova poglavlja\n: Pregovori Srbije sa EU: ubrzanje ili usporavanje?\n: CEP: Nova poglavlja pohvala Srbiji\n: Srbija otvara još dva poglavlja u pregovorima sa EU


Fabrici: Reforme donele napredak, ali mora još dosta da se radi - Nova ekonomija\nFabrici: Reforme donele napredak, ali...\nSem Fabrici FOTO: Nataša Stojanović\nReforme u privredi Srbije donele su dobar napredak i omogućile joj da se "umereno nosi sa privredama na međunarodnom tržištu" rekao je šef Delegacije EU u Srbiji Sem Fabrici.\nOn je na 11. godišnjoj konferenciji NALED-a Siva knjiga 2019, rekao da mora još dosta da se radi na smanjivanju javnog duga, reformama državne uprave i javnih preduzeća, kao i na zapošljavanju žena i mladih.\n"Da bi se podigao kapacitet privrede Srbije za evropsko tržište mora da se unapredi i obrazovanje i smanje parafiskalni nameti", kazao je Fabrici.\nIstakao je da se Srbija posmatra i "kroz prozor koliko je spremna da prihvati pravne tekovine EU".\nEkonomska agenda, prema njegovim rečima, "ide ruku pod ruku sa političkom" pa je neophodno obezbediti i nezavisno pravosuđe, slobodu medija, a među najvažnijim preporukama, kako je kazao, je uvođenje elektronskih javnih nabavki.\nFabrici je naveo da Srbija 67 odsto svog izvoza plasira na tržište EU, a da 72,3 odsto investicija u Srbiju dolazi iz EU.\n"Svesni smo da su reforme složene i zato pružamo podršku Srbiji. Proteklih godina donirali smo milione evra", rekao je Fabrici.\nDodao je da je 2018. bila dobra godina za reforme, ali da mora i dalje da se unapređuje njihov kvalitet, a da se pri tome ne zanemari dužina vremena i pogodnost trenutka.\nŠef misije MMF-a za Srbiju Džejms Ruf rekao je da je Srbija postala bolje mesto za poslovanje, jer je postigla makroekonomsku stabilnost, smanjila javni dug, a održava i nisku i stabilnu inflaciju, ima zdrav bankarski sistem i porast zapošljavanja i investicija.\n"U poslednje tri godine, MMF se fokusirao na strukturne reforme u Srbiji zajedno sa NALED-om, na poslove smanjenja zaposlenih u javnoj upravi i smanjenje sive ekonomije", kazao je Ruf.\nOn je naveo da je "dosta urađeno, ali da predstoji još mnogo posla, jer Srbija mora da ima veći privredni rast da bi se pridružila EU".\nIstakao je da je posebno neophodno unaprediti pravosuđe, zbog sigurnosti ugovora i sprovođenja odluka.\nRuf je ocenio i da je neophodno uraditi i poreske reforme kako bi se smanjilo opterećenje privrede.\nSem Fabrici i ambasadorka Rumunije otvorili Fes...\nFabrici: Bez odlaganja početi proces postavljan...\nPoljoprivrednik iz Rume od Evropske unije dobio...\nFabrici: EU veoma ceni ono što je Komisija za z...\nFabrici: EU podržava preduzetničke projekte u S...\nZaposlenih u javnom sektoru 20.000 manje, polov...\nIzvoz srpskog agrara u zemlje EU u 2018. iznosi...\nFabrici: Srbija da radi na zapleni sredstava st...\nJavni servis mora da radi u interesu naroda\nTS: Akcioni plan za Poglavlje 23 - o pravosuđu ...\nŠef MMF-a: Srbija postala bolje mesto za poslov...\nFabrici: Jednostrane takse Prištine moraju biti...


Japanski Nidek počeo izgradnju fabrike elektromotora u Novom Sadu – Danas – Agro-Hemik\nJapanski Nidek počeo izgradnju fabrike elektromotora u Novom Sadu – Danas\nAgro-HemikIzgradnja puteva u SrbijiJapanski Nidek počeo izgradnju fabrike elektromotora u Novom Sadu – Danas\n10/12/2021 / Od agro-hemik / Izgradnja puteva u Srbiji/\t0 Comments\nJapanska kompanija Nidek (Nidec) počela je danas u Novom Sadu izgradnju fabrike elektromotora u kojoj će u prvoj fazi zaposliti 480 radnika.\nZa tu jednu od najvećih investicija u Srbiji u vrednosti oko 250 miliona evra Vlada Srbije dala je subvencije od 8,9 miliona evra.\nPolaganju kamena temeljca za fabriku koja bi trebalo da bude otvorena iduće godine, prisustvovali su predsednik Srbije Aleksandar Vučić, izvršni direktor Nidek korporacije Đun Seki, ambasador Japana u Srbiji Takahiko Kacumata i direktor Nidekove fabrike u Srbiji Marko Ivović.\nVučić je rekao da je dolazak Nideka koji proizvodi najbolje elektromotore u svetu fantastičan uspeh za Srbiju.\n„Nidek sprema 1,5 milijardi evra ulaganja u Evropi, a potvrdili su mi da je od toga milijarda evra za Srbiju“, rekao je Vučić.\nIstakao je da će Nidekova fabrika biti osma otvorena u Novom Sadu u poslednjih sedam godina, što govori o tome koliko se Srbija menja i razvija.\n„Kada Nidek dođe u Srbiju znači da smo napredovali, da smo umeli da se pobedimo konkurenciju, ali i da pokažemo ovu vrstu odgovornosti koja nam nekada nije bila svojstvena. Ovo je investicija koja će nam obezbediti prihode da ulažemo u infrastrukturu, puteve, vodovod, kanalizacionu mrežu“, kazao je Vučić.\nĐun Seki je rekao da Nidek godišnje proda tri milijare motora svih veličina koji su efikasniji 20 do 30 odsto od prosečnih motora u upotrebi u svetu.\n„Da bi rasli potrebna nam je nova lokacija i zato smo u Srbiji. Želimo da se širimo i Srbiji u Evropi“, rekao je on.\nGrupacija Nidek posluje u 40 zemalja, ima 340 kompanija koje zapošljavaju 120.000 ljudi.\nNidek je osnovan 1973. godine u japanskom gradu Kjotu, a sada je svetski lider u proizvodnji svih vrsta elektromotora sa najvećim udelom na svetskom tržištu malih vretenastih motora koji napajaju hard diskove.


SBK bi do polovine februara trebao dobiti novu vlast – BDC TV\nSBK bi do polovine februara trebao dobiti novu vlast\nSrednjobosanski kanton bi do polovine februara trebao dobiti novu vlast. Izjavili su ovo predstavnici Stranke demokratske akcije i Hrvatske demokratske zajednice, nakon prvog zvaničnog sastanka o formiranju izvršne vlasti na ovom kantonu.\nDosadašnji partneri u izvršnoj vlasti SBK, SDA te stranke okupljene oko HDZ-a, sa 20 ruku, i nakon oktobarskih izbora imaju dvotrećinsku većinu za formiranje vlasti na ovom kantonu. Čekalo se, kažu, samo na dogovore na višim nivoima.\nMi ozbiljno radimo na tome da formiramo vlast, jer ove dvije stranke imaju kapaciteta da to urade, a hoćemo li doći do konačnog sporazuma još uvijek je rano reći, prije svega moramo usaglasiti programe, jer je program najbitniji, šta će se raditi u naredne četiri godine“, kaže Radoje Vidović, predsjednik Kantonalnog odbora HDZ BiH SBK.\nJoš nema konkretnih imena kandidata za ministarska i premijersko mjesto, a nije usaglašena ni podjela resora. Jedno je sigurno, SDA ponovo pretenduje na mjesto premijera, a vrlo je moguće, kako je potvrđeno, da podjela ostalih resora ostane nepromijenjena.\n„SDA bi voljela obrazovanje. Međutim, ne možemo mi birati pa kažemo mi hoćemo premijera, pa dajte i obrazovanje, dajte nam i privredu, pa mora nešto i HDZ birati ili obrnuto“, ističe Asim Mekić, predsjednik Kantonalnog odbora SDA SBK.\nPodsjećamo, SDA je i u prethodnom sazivu, pored premijera imala i tri ministarstva-privrede, raseljenih osoba i izbjeglica, te poljoprivrede, vodoprivrede i šumarstva, dok je HDZ-u pripadalo pet resora; obrazovanja, unutrašnjih poslova, pravde, zdravstva i finansija. Da li će biti promjena, to će biti predmet razgovora najavljenih već za narednu sedmicu.


RTCG - Radio Televizija Crne Gore - Nacionalni javni servis :: Politika :: CG prihvatila odluku EU da se produže sankcije Venecueli\n29. 11. 2021. 19:52 >> 19:55 1\nPOTVRĐENO U BRISELU\nCrna Gora je prihvatila odluku Evropske unije (EU) da se sankcije Venecueli produže do novembra naredne godine, potvrđeno je na zvaničnom internet sajtu Savjeta Evropske unije. Prethodno je Savjet EU odlučio da se restriktivne mjere obnove za narednih 12 mjeseci, do 14. novembra 2022. godine.\n"Zemlje kandidati Republika Sjeverna Makedonija, Crna Gora, Srbija i Albanija, te Island i Lihtenštajn, članice Evropskog ekonomskog prostora, kao i Gruzija pridružuju se ovoj odluci Savjeta", ukazuje se u saopštenju Savjeta EU.\nKako se navodi, oni će obezbijediti da njihove nacionalne politike budu u skladu sa ovom odlukom Savjeta.\n"Evropska unija prima na znanje ovu posvećenost i pozdravlja je", piše u saopštenju.\nInače, EU je poslala posmatračku misiju da prati izbore koje je organizovao lider Venecuele Nikolas Maduro i oni su sačinili izvještaj u kojem su objavili da postoje „poboljšanja“, ali da se nisu pojavile prave demokratske garancije za fer izborni proces.\nSankcije EU prema Venecueli uvedene su 2017.godine, i odnose se na ekonomski i embargo na uvoz oružja, kao i na zabranu putovanja i blokadu imovine jednom broju zvaničnika.\nCrna Gora - EU Nikolas Maduro Sankcije


Associated Press: Aleksandar Vučić osuo paljbu na rezoluciju Evropskog parlamenta\nIako zvanično traži članstvo u EU, Srbija pod sve autokratskijom Vučićevom vlašću gradi sve bliskije veze sa Kinom i Rusijom, navodi AP\nPredsjednik Srbije Aleksandar Vučić osuo je paljbu na rezoluciju Evropskog parlamenta, u kome se njegova zemlja poziva da se bori protiv korupcije i organizovanog kriminala i da radi na vladavini prava, ako želi da se pridruži Evropskoj uniji, piše AP.\nKako navodi američka agencija, Vučić je koristeći „krajnje nediplomtaski jezik“, rekao da je izvještaj „ogoljena laž“, a da su europoslanici „izgubljeni u vremenu i prostoru“.\nKada je upitan da li izvještaj, usvojen u Evropskom parlamentu, može da uspori pristup Srbije Evropskoj uniji pritiskanjem zemlje da prizna nezavisnost Kosova, Vučić je „sarkastično“ rekao da ne može da spava od straha, navodi AP.\nAP piše i da je Vučić citirao dijelove izvještaja o srpskom zdravstvu i hvalio sopstveno djelovanje u krizi zbog koronavirusa i nabavci vakcina, uglavnom iz Kine, čime je Srbija postala jedna od vodećih zemalja EU po vakcinisanima prema broju stanovnika.\nIako zvanično traži članstvo u EU, Srbija pod sve autokratskijom Vučićevom vlašću gradi sve bliskije veze sa Kinom i Rusijom, navodi AP.\nAgencija ukazuje da je u izvještaju Evropskog parlamenta primjećeno pogoršanje slobode medija u Srbiji i porast zastrašivanja i govora mržnje prema opoziciji, nezavisnim intelektualcima, nevladinim organizacijama i novinarima. Agencija citira saopštenje opozicone Stranke slobode i pravde, koja navodi da su Vučićeve riječi protiv evropskih poslanika na „granici govora mržnje“, i da je sada svima potpuno jasno da njemu nikad nije bilo stalo do EU.\nAP podsjeća da je prije nego što je Vučićeva „populistička“ Srpska napredna stranka došla na vlast 2012. on bio „ultranacionalista, koji je takođe bio i ministar informisanja za vrijeme NATO intervencije 1999. godine“ kada je, piše AP, „zaustavljeno krvavo suzbijanje separatista na Kosovu“.\nAgencija AP takođe podsjeća da Srbija i njeni saveznici Rusija i Kina ne priznaju proglašenje nezavisnosti Kosova 2008. godine, dok ga SAD i većina zapadnih zemalja priznaju.\nPrevious article Milorad Dodik ima ideju: “Predsjednik RS da bude član Predsjedništva BiH”\nNext article MOZGALICA: Pronađite preslatkog uljeza\nAleksandar Vučić odgovorio ambasadoru Njemačke: Ne želim ga vrijeđati, nije zaslužio\nNevjerovatna situacija u Srbiji: Aleksandar Vučić nasmijao sve! Da li je bilo prošlogodišnjih izbora?\nMilorad Dodik ima ideju: “Predsjednik RS da bude član Predsjedništva BiH”\nMOZGALICA: Pronađite preslatkog uljeza\nAca Lukas izrevoltiran izjavama Jelene Karleuše: “Ja ne znam da ona ima muža?! To još samo ona priča”


Još jedna nova linija javnog prevoza u Grockoj « Lasta\n01. 03. 2018.Još jedna nova linija javnog prevoza u Grockoj\nU opštini Grocka danas je počela sa radom nova linija javnog prevoza – 356, koja će saobraćati od Grocke preko Umčara do Mladenovca.\nOrganizovana je probna vožnja ove autobuske linije uz priustvo predsednika gradske opštine Grocka Dragoljuba Simonovića, direktora SP „Laste“ Veljka Vukobratovića, direktora saobraćaja SP „Lasta“ Nenada Ivanovića i rukovodstva gradske opštine Grocka.\nPredsednik opštine Grocka Dragoljub Simonović podsetio je da je to treća linija za kratko vreme koja je uspostavila vezu opštine sa drugim naseljima.\nNastavljamo da ispunjavamo obećanja data našim sugrađanima. Danas je uvedena 3 autobuska linija, koja će saobraćati na potezu Grocka-Brestovik- Kamendol-Pudarci ( Ilinski kraj)- Umčari-Dražanj-Šepšin-Mladenovac. Do kraja marta očekujem da ćemo otvoriti četvrtu liniju na potezu Vinča-Leštane-Rakovica i vikend linija Vinča-Leštane-Ikea. Sa ove četiri autobuske linije uveren sam da ćemo uspostaviti stabilno saobraćanje gradskog prevoza, budući da će red vožnje biti uspotavljen na svakih 35 minuta- rekao je predsednik Simonović.\nDirektor „Laste“ Veljko Vukobratović rekao je da je posebno zadovoljan što je za kratko vreme uvedena treća linija gradskog prevoza i da su na taj način zadovoljene potrebe građana opštine Grocka.\nZahvaljujući trudu i radu predsednika opštine Grocka gospodina Simonovića, koji osluškuje potrebe i zahteve građana i gradskom sekretariijatu za saobraćaj grada Beograda, puštena je još jedna linija ITS SP Lasta. Najzaslužniji za to što je SP Lasta napokon krenula uzlaznom putanjom su predsednik Republike Srbije Aleksandar Vučić, ministarstvo privrede na čelu sa ministrom gospodinom Kneževićem kao i veliki broj kvalitetnih ljudi koji su timski marljivo radili u predhodnom periodu. Mi se trudimo da sve zahteve građana ispoštujemo i našu uslugu podignemo na jedan viši nivo, da bi svako ma gde bio u gradu, prigradu, Srbiji i inostranstvu, mogao da koristi naš prevoz svakodnevno.


Beograd postaje nesnosan za život – izdavanje stanova u Nišu i Novom Sadu sve traženije – Kvart Magazin\n7. новембра 2019. Kvartalko Izdvojeno\nŽivot u Beogradu postaje nepodnošljiv. Saobraćajne gužve, divlja gradnja, nedostatak parkinga i zagađenost vazduha koja je prethodnih dana dostigla neviđene razmere doprinele su razvoju novoga trenda, potražnji stanovima za izdavanje u drugim gradovima.\nIako se Beograd smatra apsolutnim brojem jedan po pitanju broja oglasa za izdavanje stanova, zbog pomenutih neprijatnosti sa kojima se Beograđani susreću svakodnevno, rastući trend kada je u pitanju iznajmljivanja stanova zabeležen je i u drugim delovima Srbije.\nIzdavanje stanova u Nišu i Novom Sadu\nPosle Beograda, zabeležena je povećana potražnja i ponuda za izdavanje stanova u Nisu, kao i u Novom Sadu. Pri tome se Novi Sad smatra gradom u koji se doseljava najveći broj ljudi na teritoriji Vojvodine, dok se Niš smatra industrijskim centrom u Srbiji zbog novoizgrađenih puteva i rastuće industrije u tom kraju.\nŠta očekivati kada je u pitanju ponuda stanova za izdavanje u Novom Sadu?\nIako mnogi smatraju da Novi Sad umnogome može da ponudi isto što i u Beogradu činjenica je da se život u ovome gradu drastično razlikuje od života u Beogradu. U Novi Sad dolaze oni koji žele da pobegnu od zagađenja i drastičnih gužvi u prestonici i kojima odgovara blagi mentalitet koji karakteriše stanovnike ovoga grada. U Novom Sadu možete videti, mnogo urednije i veće parkove, šetališne zone i grad je generalno prilično uređeniji zbog čega je procenat “doseljenika”, iz godine u godinu sve veći.\nPre nego što se upustite u pretragu stanovi za izdavanje Novi Sad, trebalo bi da znate da je ponuda prilično raznolika. Iako je grad manji, potraga za novim stanom u kojim ćete živeti nije ništa lakša nego kada tražite stan u Beogradu. Princip oglašavanja je isti, možete naći stanove u oglasima novina ili na portalima, jedina razlika u odnosu na Beograd jeste ta da je veći broj oglasa gde možete iznajmljivati direktno od vlasnika. I pored pomenutog blagog karaktera novosađana, preporučuje se da budete jako oprezni ukoliko iznajmljujete stan bez posrednika, jer u oglasima nisu uvek navedeni detaljni opisa stana koji se izdaje, pa uvek postoji mogućnost da previdite činjenicu zbog koje vas kasnije može često “boleti glava”. Najveća je potražnja za stanovima u centru grada, a u zavisnosti od spratnosti, opremljenosti, mogućnosti parkinga, zavise i cene izdavanja stanova u Novom Sadu.\nVeć smo pomenuli činjenicu da se Niš poslednjih godina značajno transformisao. Kulturni život je iz godinu u godinu sve bogatiji, priraštaj brucoša na niškom univerzitetu raste sa svakom novom upisanom generacijom, a zvog pojačanog razvoja industrije u tom kraju, izdavanje stanova u Nisu postaje sve razvijenije. Usled povećanog obima potražnje, sve je češća pojava novih agencija za nekretnine kojima je izdavanje stanova u Nišu glavna okosnica posla.\nPitali smo zaposlene u agencijama šta je to što Nišlije i novopečene Nišlije najviše interesuje kada je u pitanju izdavanje stanova i odgovor je da se najveća pažnja obraća na troškove: Nišlije koje planiraju da iznajme stan najviše interesuju iznosi troškova za obavezne komunalije, poput grejanja, infostana i slično. Kada su u pitanju lux stanovi, tu je potražnja značajno manja nego što je slučaj sa stanovima u Novom Sadu i Beogradu.\nI zato, ukoliko planirate da pobegnete iz prestonice i da potražite grad koji takođe ima da ponudi dobru priliku za zaposlenje, ali i mogućnost lagodnijeg i bezbrižnijeg života, preporučujemo vam da razmislite o navedenim gradovima kao mogućim opcijama.\nPrevious Post:Uzgajanje cveća – od hobija do biznisa\nNext Post:Efikasni načini za uređenje enterijera kafića


Partneri Srbija na ovogodišnjem Serbian Visions multikongresu!\nPartneri Srbija po prvi put učestvovaće na multikonresu u organizaciji Nemačko-srpske privredne komore. Naš vebinar, pod nazivom Zaštita privatnosti u vreme pandemije održaće se u petak, 5. februara,...\nPostupanje javnih tužilaštava i sudova u Republici Srbiji u predmetima iz oblasti zaštite podataka o ličnosti\nTim Partnera Srbija analizirao je postupanje sudova i tužilaštava u predmetima iz oblasti zaštite podataka o ličnosti u periodu od 2015. godine do polovine 2020. godine. Konkretno praksu sudova po kri...\nPoziv na Nedelju privatnosti od 25. do 29. januara 2021. godine\nPovodom Međunarodnog dana zaštite podataka o ličnosti, Partneri Srbija, Share fondacija, A11 – Inicijativa za ekonomska i socijalna prava, Udruženje Da se zna, Udruženje Atina i Beogradska otvorena šk...\nŠTA GRAĐANI BEOGRADA I VOJVODINE MISLE O PRAVU NA PRIVATNOST I ZAŠTITU LIČNIH PODATAKA?\nPrivatnost se kao vrednost visoko ceni, ali često nije baš potpuno jasno šta ona podrazumeva, posebno u doba interneta. Opet, mnogi je lako “trampe” za popust prilikom kupovine, a deo građana smatra d...


Na Koniku održana edukativna radionica o značaju vakcinacije – Portal Podgorica\nNa Koniku održana…\nNa Koniku održana edukativna radionica o značaju vakcinacije\nSekretarijat za socijalno staranje Glavnog grada i Komisija za unapređenje i zaštitu zdravlja građana na teritoriji Podgorice, u saradnji sa Crvenim krstom Crne Gore, danas su, uz poštovanje epidemioloških mjera, na Koniku održali edukativnu radionicu posvećenu značaju vakcinacije.\nKoordinator komisije za zaštitu i unapređenje zdravlja građana, dr Nebojša Kavarić govorio je o virusu COVID 19, značaju vakcinacije i odgovarao na sva pitanja za koja su stanovnici ovog dijela Podgorice iskazali interesovanje.\n„Kad je u pitanju COVID vakcinacija, želja za takvim informacijama je uvijek velika. Trudili smo se da razjasnimo sve, da objasnimo značaj vakcinacije i da pokrenemo samoedukaciju, kako bi se svim žiteljima kampa objasnile sve dileme, od djece do trudnica, odraslih, sa ciljem što većeg obuhvata“, istakao je Kavarić. On je izrazio posebno zadovoljstvo što su se žitelji kampa na Koniku bez obzira na aktuelni ramazanski post u velikom broju odazvali pozivu da se informišu o vakcinaciji. „Očuvanje zdravlja je, da kažem, sveta stvar, i oni su smatrali da je neophodno da dođu i iskreno se nadam velikom odzivu građana iz kampa Koniku na vakcinaciju“, zaključio je Kavarić.


Ministri finansija EU: Branićemo evro\nSastanak ministara finansija 27 zemalja članica EU koji se danas održava u Briselu "veoma je važan" za Evropu jer ima za cilj održavanje stabilnosti u evrozoni i stabilnosti na tržistu, izjavila je francuska ministarka finansija Kristin Lagard.\nMinistri finansija EU na današnjem sastanku u Briselu pokušavaju da se dogovore o stvaranju Fondova za finansijsku podršku zemljama evrozone koje su u krizi izazvanom zaduživanjem i deficitom.\n"Sastanak je važan i za Evropljane i za druge zemlje. Tu smo da bismo radili, da bismo se dogovorili o mehanizmu koji će omogućiti stabilnost evra, stabilnost u evrozoni, ali preko toga i stabilnost tržišta", rekla je Lagard.\nMinistarka finansija Španije Elena Salgado, čija zemlja predsedava Uniji izjavila je da će na današnjem sastanku ministri "braniti evro".\n"Branićemo evro, smatramo da moramo obezbediti više stabilnosti našoj moneti i učinićemo sve što je neophodno da postignemo taj cilj", rekla je Salgado po dolasku na vanredan ministarski sastanak u Briselu.


12.07.2016 u 10:30\nDa li će DS preživeti unutarstranačke izbore\nPlatiti godišnju članarinu Demokratskoj stranci i glasati na neposrednim izborima 24. septembra ili dići ruke od politike, dilema je Dragane Kovačević. Ona na društvenim mrežama navodi da je DS izgubio identitet, ne zna kojim se putem kreće i koja je njegova politika. „Gotovo sve partije se zalažu za ulazak u EU, za povećanje standarda i otvaranje radnih mesta. Po čemu je DS posebna i drugačija u odnosu na druge stranke? Nisam sigurna da će izbor Pajtića, Šutanovca ili Lutovca to promeniti jer niko od njih nema ličnu harizmu i energiju koja bi stranku mogla da vrati na pobednički kolosek”, napisala je ova očito razočarana članica demokrata. Može li DS da preživi unutarstranačke septembarske izbore? Da li će kampanja uticati da dođe do novog cepanja DS-a iz kojeg su nastale brojne\n09.07.2016 u 08:00\nDa li je moguće okupljanje DS i njegovih „derivata”\nPored neposrednog glasanja za predsednika Demokratske stranke, članovi DS-a koji se registruju i uplate članarinu 24. septembra izjašnjavaće se i o četiri pitanja koja bi u narednom periodu, prema predlogu aktuelnog lidera Bojana Pajtića, trebalo da budu okosnica nove politike demokrata. Osim ulaska Srbije u NATO, pravnog regulisanja istopolnih brakova i uključivanja sindikata u rad stranke, Pajtić predlaže članstvu i ujedinjenje Demokratske stranke sa njenim „derivatima” – strankama koje su nastajale iz nje, odnosno sa strankama koje dele iste vrednosti. Šta god da članovi kažu na ovom izjašnjavanju, to bi trebalo da bude obavezujuće za novog lidera stranke – bio to opet Pajtić ili neko od njegovih protivkandidata. Za sada je poznato da se za predsedničku funkciju bore i Dragan\n01.07.2016 u 12:30\nĐilas napustio DS\nBivši predsednik Demokratske stranke Dragan Đilas iščlanio se iz te stranke, saznaju beogradski mediji.. Đilas nije želeo da objasni razloge zbog kojih je istupio iz stranke koju je vodio od novembra 2012. do maja 2014, a nije ni potvrdio ni demantovao tu informaciju. Posle poraza Borisa Tadića na predsedničkim izborima 2012. godine i odlaska DS u opoziciju, Đilas se isprofilisao kao glavni kandidat za novog vođu stranke. To je dovelo do višemesečne borbe sa Tadićem, čijim je odustajanjem od mesta predsednika postao jedini izgledni kandidat pred stranačku skupštinu. Nedugo po stupanju Đilasa na dužnost predsednika DS, stranku je napustio Boris Tadić, sa mesta počasnog predsednika. Tadić je tu odluku obrazložio time što se ne slaže sa pravcem kojim demokrate idu pod\n23.06.2016 u 21:00\nPajtić: Bislimi neće biti izbačen iz stranke\nZasedanje Predsedništva Demokratske stranke, koje je trebalo da bude održano danas, otkazano je u poslednji čas na molbu jednog od njegovih članova. Kako za „Politiku” kaže Bojan Pajtić, jučerašnji sastanak vrha partije nije održan „iz ličnih razloga” jednog člana predsedništva, a nova sednica zakazana je za danas. Iako je javnost sa nestrpljenjem čekala rasplet sukoba u vrhu stranke posle optužbi direktora Amira Bislimija na račun potpredsednika Gorana Ješića – da je iz stranačke kase uzeo 60.000 evra – lider DS-a tvrdi za naš list da će danas na dnevnom redu biti „uglavnom tehničke tačke”. On nije odgovorio na naše pitanje da li u njih spada i izjašnjavanje o Bislimijevoj ostavci, koju je podneo pre nekoliko dana, ali je demantovao navode pojedinih medija da će Bislimi biti\n22.06.2016 u 17:08\nAzdejković: Predlog Pajtića politička manipulacija\nPredlog lidera DS Bojana Pajtića da se članstvo te stranke na skupštini u septembru izjasni i o predlogu da istopolni brakovi u Srbiji dobiju isti formalni status i korpus prava kao i druge bračne i vanbračne zajednice, deo LGBT zajednice danas je okarakterisao kao političku manipulaciju i težnju Pajtića da se dokaže većim Evropljaninom nego što je Aleksandar Vučić. Predsednik Gej lezbijskog info centra (GLIC) Predrag Azdejković kaže za Tanjug da ideju da istopolni brakovi u Srbiji dobiju isti formalni status i korpus prava kao i druge bračne i vanbračne zajednice podržava kao ideju, naročito što je u pripremi novi građanski zakonik i novi Ustav, ali da Pajtićev poziv za njega predstavlja političku manipulaciju. „Ono što mene plaši jeste da je to jedna politička manipulacija, gde\n20.06.2016 u 22:00\nNATO zaokret Bojana Pajtića\nSvega šest meseci pošto je izjavio da bi članstvom Srbije u NATO-u „naša deca išla na neki drugi kontinent da ratuju i rizikuju život”, lider Demokratske stranke Bojan Pajtić pozvao je juče sve „evropske opozicione stranke” da se ujedine sa demokratama i da se bore da Srbiju uvedu u NATO. U otvorenom pismu članovima DS-a koje je uputio i nekim medijima, Pajtić kaže da je „zabluda da ovako mala zemlja može sebi da priušti luksuz balansiranja između Istoka i Zapada”. „Predugo traje politika sedenja Srbije na dve stolice koja vodi u propast i proždire decenije života. DS mora napraviti iskorak koji nije popularan, ali, da je takav iskorak Srbija napravila pre dvadeset godina, ne bi bilo ratova i bombardovanja ove zemlje”, naveo je Pajtić i dodao da bi prilikom unutarstranačkih\n04.06.2016 u 08:00\nDemokrate izgubile i Savski venac\nTri dana posle Zvezdare, dvodecenijska vladavina DS-a danas će biti prekinuta i na Savskom vencu. Na današnjoj konstitutivnoj sednici savskovenačkog parlamenta, novu većinu bi, kako saznajemo, trebalo da formiraju SNS, SPS, SRS i jedan manjinski odbornik. Demokratu Dušana Dinčića, koji je ovu lokalnu samoupravu vodio u prethodne četiri godine, trebalo bi da zameni naprednjak Irena Vujović, sadašnja pomoćnica gradonačelnika. Naprednjaci nisu želeli da komentarišu ovu promenu snaga na Savskom vencu, uz opasku „da ne malerišemo dok se sve ne izglasa”.\n31.05.2016 u 22:05\nKamen spoticanja u temelju Đinđićevog spomenika\nSasvim očekivano, posle prekjučerašnje najave mandatara za sastav nove vlade Aleksandra Vučića, da će u Beogradu na 15. godišnjicu smrti Zorana Đinđića biti podignut spomenik ubijenom premijeru – nastaje ponovo burna polemika na relaciji DS–SNS. Možda može da začudi što demokratama nije drago što će njihovom najpoznatijem predsedniku, čije ime proslavljaju u svim izbornim kampanjama, biti podignut spomenik na jednoj od najlepših lokacija u gradu, između prostora gde je živeo i onog gde je studirao. Utisak je da im, zapravo, najviše ne prija to što je ideju dao Vučić, baš kao i u slučaju jednog od osnivača DS-a, Borislava Pekića, pre nekoliko meseci. Tako se, isto kao povodom Pekića, i postavlja pitanje – ko danas ima pravo na Đinđićevo nasleđe, ako se DS pocepala na bezbroj frakcija, a neki\n28.05.2016 u 21:26\nNeposredni izbori za stranačke funkcije u DS 24. septembra\nGlavni odbor Demokratske stranke održaće 24. septemmbra neposredne izbore za stranačke funkcije. To će, kako je saopšteno iz DS, biti „prvi neposredni izbori za stranačke funkcije u istoriji Srbije”. Kako se dodaje u saopštenju, predsednik DS Bojan Pajtić raspisao je izbore za 24. septembar, dan kada su pre 16 godina održani izbori na kojima je pobedio DOS. Beogradski mediji su ranije danas pisali da će Glavni odbor Demokratske stranke, zbog zahteva većine članova, odložiti Izbornu skupštinu za jesen. (Tanjug)\n26.05.2016 u 11:51\nPajtić raspisao izbore u DS za 10. jul\nPredsednik Demokratske stranke Bojan Pajtić raspisao je izbore u toj stranci za 10. jul, saopštila je danas DS. Kako se navodi u saopštenju koje prenosi Tanjug, ovim je potvrđeno načelo odgovornosti koje je ugrađeno u Statut DS i koje predviđa da se u roku od šest meseci od održavanja parlamentarnih izbora održe i izbori u stranci. Radna grupa koju je oformilo predsedništvo DS predložiće Glavnom odboru da izbori budu neposredni. „Održavanjem neposrednih izbora Demokratska stranka omogućiće svim članovima da ravnopravno učestvuju u izbornom procesu, pokazati jedan novi nivo odgovornosti i viši stepen demokratičnosti”, navodi se u saopštenju.


Gasprom počeo izgradnju Južnog koridora\nRuski energetski gigant “Gasprom” počeo je u subotu građevinsko-montažne radove na delu Zapadne deonice sistema za transport gasa Južni koridor, koji će obezbeđivati isporuke gasovodu Južni tok.\nNa susretu izvršnog direktora “Gasprom”-a Alekseja Milera i gubernatora Rostovske oblasti Vasilija Golubjova u Moskvi razmotrena su pitanja vezana za realizaciju projekta gasno-transportnog sistema Južni koridor, saopštio je “Gasprom”.\nU regionu Rostovske oblasti je planirana izgradnja linije u dužini od 393 kilometra u okviru Zapadne deonice Južnog koridora i od 253 kilometra u okviru Istočne deonice, kao i dve kompresorske stanice.\n– Počeli su radovi na liniji Zapadne deonice, a radi koordinacije radova osnovana je zajednička radna grupa “Gasprom”-a i vlasti Rostovske oblasti – navedeno je u saopštenju kompanije.\nSistem gasovoda Južni koridor će obezbediti dotok gasa u magistralni gasovod Južni tok, a takođe će omogućiti dopremanje dodatnih količina gasa u centralne i južne delove Rusije radi razvoja industrije i proširenja gasifikacije tih regiona, prenela je agencija Prajm-Tas.\nUkupna dužina trase tog gasno-transportnog sistema će biti 2.506 kilometara. U okviru realizacije tog projekta predviđena je izgradnja 10 kompresorskih stanica, ukupne snage od 1.516 megavata. Kapacitet sistema gasovoda Južni koridor iznosiće 63 milijarde kubnih metara gasa godišnje, a predviđeno je da izgradnja bude završena 2017.\nKakva je bila godina za NIS?


AU “Eureka” se predstavilo na XVII NKAS – Astronomsko udruženje "Eureka" – Kruševac\nBudi i ti astronom na Noći istraživača u Ćupriji\nIzložba astrofotografija “Komsička traganja”\nAU “Eureka” se predstavilo na XVII NKAS\nU Beogradu je u periodu od 23. do 27. septembra u zgradi Rektorata, Univerziteta u Beogradu, održana 17. Nacionalna konferencija astronoma Srbije. Ovo je najveći naučni skup posvećen astronomiji u Srbiji i regionu, gde učesnici imaju prilike da razmene svoja iskustva i upoznaju se ostvarenjima astronoma u Srbiji i šire. Iako je naziv ove konferencije posvećen predstavljanju astronoma iz Srbije, konferencija godinama unazad je međunarodnog karaktera i svake godine sve veći broj gostiju iz inostranstva dolazi. Zanimljivo je da konferencija ima posebnu sesiju namenjenu amaterskoj astronomiji, na kojoj se i ove godine AU “Eureka” predstavila.\nNa prethodnoj konferenciji održanoj u Beogradu AU “Eureka” predstavilo se poster prezentacijom. Ove godine AU “Eureka” je dobilo poziv da predstavi svoje rezultate rada kao prvo udruženje na sesiji posvećenoj amaterskoj astronomiji i promociji astronomije. Ovo je bila velika čast za udruženje koje postoji nešto manje od 5 godina. Udruženje je predstavio Zoran Tomić prezentacijom “ACTIVITIES OF ASTRONOMICAL SOCIETY EUREKA IN PERIOD 2012 – 2014”. Nakon prezentacije gde su predtsavljeni ostvareni rezultati u ovom periodu, među kojima je akcenat stavljen na organizaciju međunarodnih projekata i aktivnosti, kao i projekata “Nebo za sve” i “Budi i ti astronom”, Eureka je dobila samo reči hvale od prisutnih učesnika i direktora Astronomske opservatorije Beograd, dr Zorana Kneževića, koji je izjavio da “…sve čestitke na osvojenim nagradama i priznanjima, i da mi iz AOB dodeljujemo neku nagradu sigurno bi ste bili nominovani.”.\nZoran Tomić predstavlja aktivnosti Eureke\nNakon prezentacije i ostalih učesnika iz Srbije i regiona, održan je kraći sastanak sa predstavnicima AOB, katedre za astronomiju, udruženja o načinu kako da se projektima dođe do finansijskih sredstava i dalje nastavi sa uspešnijom promocijom astronomije.\nPred početak same sesije održan je i sastanak članova Društva astronoma Srbije na kome je dat predlog za izbor novog rukovodstva ovog najvećeg predstavničkog tela astronoma u Srbiji, gde je za člana predsedništva nominovan i Zoran Tomić iz AU “Eureka”. Izbori za novo rukovodstvo biće održani uskoro pa se nadamo još lepim vestima za Eureku i Kruševac.\nFotografije sa ovog skupa možete pogledati u galeriji.


Arno Gujon: "Srpski jezik je jako težak, ali i veoma lep" | Ami Naxi Radio 89.7Mhz\nArno Gujon: „Srpski jezik je jako težak, ali i veoma lep“\nUdruženje za unapređivanje i razvoj kulture javnog govora „Izražajnost“ danas je u Kulturnom centru u Kikindi organizovalo edukativnu tribinu o kulturi govora. Među predavačima bio je i francuski humanitarac, osnivač i direktor nevladine organizacije „Solidarnost za Kosovo“, Arno Gujon.\nPosetioci su na večerašnjem predavanju od stručnjaka iz obalsti dikcije, javnog nastupa i komunikacije, imali priliku da čuju zašto je važno negovati kulturu govora, šta sve spada u kulturu govora, na koji način unapređivanje kulture govora neguje srpski jezik, kao i kako da isprave loše govorne navike.\nNa tribini je govorio i Francuz Arno Gujon, koji je prvi put u Srbiju došao 2004. godine, kada nije poznavao ni našu zemlju ni jezik, ali sada, nakon 15 godina, može da se pohvali visokim nivoom izražajnosti na srpskom.\n–Vaš jezik je jako težak, ali je i veoma lep. Zavoleo sam ga čim sam počeo da ga učim, a uz ljubav je sve moguće, pa i naučiti srpski. Mnogo sam čitao i pre svega sam učio srpski kroz knjige. Iz dana u dan sam napredovao, do trenutka kada sam došao da živim ovde, 2012. godine i od tada je napredak sve vidljiviji jer sam svakodnenvo u kontaktu sa srspkim jezikom – kaže Gujon, i dodaje da mu je najteže bilo da savlada padeže u srpskom jeziku.\nNaš sagovornik kaže da je u savladavanju jezika, i za strance i za one kojima je maternji, najvažnija posvećenost i redovno učenje:\n–Tokom pet godina posvetio sam svaki dan pola sata učenju srpskog jezika. Nekome ko je rođen ovde dovoljno je da učenju posveti i po 5 minuta dnevno, i već za nekoliko meseci postići će odlične rezultate kada je u pitanju kultura govora. Niko nije rođen sa sposobnošću da lepo govori, nego je to potrebno naučiti.\nPoruka Karavana kulture govora je da je jezik središte kulture svakog naroda, jer negujući jezik negujemo sebe i svoju kulturu. Cilj radionica i predavanja Udruženja za unapređivanje i razvoj kulture javnog govora „Izražajnost“ je da kroz edukaciju ohrabre i osnaže mlade ljude da rade na svojoj izlagačkoj pismenosti i podstakne širu javnost da više pažnje posveti usmenom izražavanju.\nObeležene 102 godine od oslobođenja Kikinde u Prvom svetskom ratu


Porudžbinu možete platiti u trenutku kupovine na Web Shop-u platnim karticama:\nVisa, Visa Electron, MasterCard ,Maestro ili DinaCard koje podržavaju plaćanje preko Interneta kroz sisteme Banka Intesa i Unicredit Bank.\nNa starnici za unos podataka, neophodno je da:\npopunite sve neophodne podatke;\npotvrdite polje: "Imam više od 15 godina i slažem se sa pravilima i uslovima kupovine i polisom privatnosti"\nukoliko je ponuđeno polje - potvrditi: "Nisam Robot".\nNakon što potvrdite porudžbinu, bićete preusmereni na stranicu Banca Intesa ili UniCredit banke\n(u zavisnosti od prethodnog odabira), na kojoj vršite unos podataka sa platne kartice i obavljate plaćate.\nUkoliko je transakcija uspešna bićete vrćeni na Office Shoes Web Shop stranicu sa obaveštenjem da je plaćanje uspešno obavljeno.\nU slučaju da plaćanje nije uspelo, bićete vraćeni na Office Shoes Web Shop stranicu sa informacijom o neuspelom plaćanju i moći ćete da ponovite plaćanje ili da izaberete drugi način plaćanja.\nNa ovoj stranici je neophodno da uneste sledece podatke:\nSva plaćanja će biti obavljena u dinarima. Iznos za koji ce Vaš račun biti zadužen se dobija konverzijom Vaše valute u dinar prema kursu Narodne Banke Srbije. Pri zaduživanju Vaše kartice iznos koji je naznačen na\nWeb Shop-u se konvertuje u Vašu lokalnu valutu prema kursu koji primenjuju operatori kreditnih kartica. Zbog navedenih konverzija moguće je da dođe do male razlike u ceni koja je naplaćena, u odnosu na cenu koja je iskazana na Web Shop-u.\nZa dodatna pitanja kontaktirajte Office Shoes korisničku podršku putem mail-a na: webshop@officeshoes.rs


hvala vam na ovom osecaju, vecno cu ga pamtiti❤ @devitoanonymo @menadzerka.sandra @markomorenno @vuksanbilanovicmusic\n- Snimci koje dobijam o masovnim proslavama juče iz Smedereva, danas od sinoćne predstave u Vrnjačkoj Banji vezane za istu estradnu umetnicu predstavljaju potpuno bojkotovanje mera koje su propisane kao protivepidemijske mere. Gledajući ovakve snimke svi lekari koji su radili u kovid bolnicama i posebno infektolozi, anesteziolozi I pulmolozi vide ponovno punjenje bolnica i pacijente na respiratorima. Roditelji dece koja treba da pođu u školu osećaju strah. Ponovo apelujem na nadležne državne organe, institucije i inspekcije da rade svoj posao... - napisao je Kon, a Teodora za "Blic" ističe da se ne oseća prozvanom.\nMILICA NAPRAVILA HAOS U CENTRU BEOGRADA Redovi zbog popularne pevačice, a kad se pojavila nisu mogli da PRESTANU DA JE GLEDAJU (VIDEO)


Zaljubljenici u IT dobili novo mjesto za sticanje praktičnog znanja – Bit Alliance\nZaljubljenici u IT dobili novo mjesto za sticanje praktičnog znanja\nSvečano otvoren AP LAB – Talent and Innovation Center\nFormalno obrazovanje odlična je baza za svakog pojedinca, međutim da bi ispunili i realizirali puni lični potencijal, neophodno je kontinuirano ulagati trud u nadogradnju vještina i sposobnosti. S namjerom da mladima pruži podršku u obrazovanju, ali i omogući usavršavanje postojećeg znanja, te sticanje praktičnog iskustva, kompanija Authority Partners 2014. godine, pokrenula je AP Lab – Talent and Innovation Center.\nNakon četiri godine uspješnog rada, kroz koji je prošlo 212 praktikanta, ovaj centar za talente i inovacije redizajniran je i premješten na novu lokaciju za nove generacije zaljubljenika u IT. Na svečanom otvorenju, Vice President of Operations kompanije Authority Partners, Amina Karić, predstavila je dosadašnje rezultate AP Lab prakse, te najavila nove sadržaje.\n“Kompaniju Authority Partners smo osnovali zato što volimo da programiramo, stoga kroz AP Lab pružamo priliku budućim IT profesionalcima da steknu iskustvo, znanja i vještine potrebne za rad u kompaniji kakva je naša. Smatramo da AP Lab pomaže razvoju IT industrije u BiH, podiže standarde i priprema praktikante za budući uspjeh u karijeri,“ dodala je.\nOno što većinu mladih interesuje jeste kako zapravo izgleda radno okruženje koje ih očekuje nakon završetka školovanja. Upravo AP Lab im nudi odgovor na pitanja – kako izgleda raditi sa savremenim tehnologijama, te šta je sve potrebno za isporuku finalnog proizvoda klijentu.\nDa je svaki vid praktičnog rada neophodan u nadogradnji akademskog znanja, složio se i dekan Elektrotehničkog fakulteta u Sarajevu, Samim Konjicija, koji je ovom prilikom izjavio: “AP Lab – edukacijski centar za talente i inovacije, koji ima za cilj obrazovanja mladih za potrebe IT industrije, pokazao je da je Authority Partners velika kompanija koja mnogo ulaže u zajednicu. Ugodno okruženje AP Lab-a je stvoreno za sve one koji žele da usavršavaju svoje vještine i pohađaju ovaj trening program. Čestitam kompaniji Authority Partners.”\nU sklopu AP Lab – Talent and Innovation Center, do sada je održano 19 trening sesija. Trenutno su aktivna dva programa edukacija, Cloud Masters i Agile PM Masters program. Stečeno iskustvo polaznicima je pomoglo da hrabro krenu u IT svijet, a njih 43 je dobilo priliku da postanu i dio Authority Partners tima.\n“Taj prvi dodir sa radnim iskustvom vrlo je važan s obzirom na to da vas može odvući u različite smjerove vaše karijere. Nakon završene prakse u AP Labu jedva sam čekao da počnem raditi i sebe sam vidio kao nekog ko se bavi softverskim inženjerstvom. Ta tri mjeseca rada u meni su otklonila strah od novih i nepoznatih stvari, tehnologija i izazova”, kazao je Luka Pejović, koji trenutno radi kao softverski inženjer u Authority Partners-u.\nAP Lab je primjer da izvrsnost ne proizilazi samo iz softverskih rješenja koje Authority Partners isporučuje svojim klijentima, već i iz odnosa prema lokalnoj zajednici koji ova kompanija u Bosni i Hercegovini gradi već trinaest godina.\nICT Hub Beograd i Bit Alijansa potpisali Memorandum o saradnji\nOdržana konferencija „Mladi u digitalnom dobu“ Sarajevo: Govornici poručili zašto vrijedi svoju karijeru graditi u oblasti IT-a\nOmogućeno 9 Arduino radionica za 200 djevojčica iz BiH: Bit Alijansa i IT Girls inicijativa uspješno realizovali crowdfunding kampanju\nWe are 55 biggest software companies in B&H, employing more than 2000 experts, working on informal education of young qualified personnel, devoted to develop more opportunities at the software industry market.\nProjekat „Bolja uprava za ekonomski rast“ predviđa ulaganja u iznosu od oko 4 miliona KM u inovacije, samozapošljavanje, te razvoj novih vještina koje trenutno nedostaju na tržištu.\n„U planu je podrška posebno perspektivnim privrednim sektorima, poput IT-a i automobilske industrije, kroz razvoj kadrova, te unapređenje njihovih proizvodnih kapaciteta, a sve na temelju aktuelnih te predviđenih tržišnih potreba", istaknula je Nj. E. Guri Rusten, ambasadorica Kraljevine Norveške u BiH.\nUNDP Bosnia and Herzegovina ... See MoreSee Less


Kineski model grada budućnosti - Gradjevinarstvo.rs\nProjekat urbanog jezgra za novu zonu Xiong'an, odnosno kineski model grada budućnosti uradile su firme Skidmore, Owings & Merrill (SOM) i Tom Leader Studio. One su sa svojim predlogom pobedile na međunardonom takmičenju na kojem je učestvovalo 200 projekata. Pobedničko rešenje odabrano je od 12 finalista iz 10 zemalja, zbog svoje globalne vizije, visokih standarda, uzimanja u obzir kineskog nasleđa i kulture i inovativnog pristupa urbanom projektovanju.\nKineski model grada budućnosti (foto: SOM)\nOva nova ekonomska zona smeštena je 100 kilometara jugozapadno od Pekinga i u okviru nje nalaze se važni močvarni ekosistemi kao što je Baiyangdian, najveće slatkovodno jezero u severnoj Kini. Prva faza ekonomske transformacije regiona obuhvatiće prostor od 38 kvadratnih kilometara, sa 26 kvadratnih kilometara namenjenih za urbani razvoj.\nTomas Hussey, direktor za urbano projektovanje i planiranje izjavio je da su u njihov projekat protkani principi življenja, otpornosti i očuvanja lokalne kulture i nasleđa, kao i da se njime stvara inovativna, nova tipologija u planiranju, pejzažu i arhitekturi, za nove načine urbanog života i rada u prirodi.\nProjekat daje prioritet ekologiji kroz nekoliko principa urbanog razvoja, od poštovanja prirodnog okruženja i stvaranja holističkog održivog sistema, do uvođenja zelene infrastrukture i multimodalnog tranzitnog sistema. Urbana vizija je usredsređena na kvalitet života u gradu koji se stalno razvija, obnavljajući i štiteći prirodnu sredinu kao što su šume i močvare, i stvarajući otvorene sisteme koji okružuju vodene puteve.\nU okviru projekta definisana je urbana forma u okviru koje su predstavljena pitanja vezana za način kako će ljudi živeti tamo, kako će se integrisati urbana sredina sa prirodnom, kako će novi stanovnici uspostaviti svoju društvenu strukturu i sl.


FoNet portal :: Pretraga / tagId=43400\nTag: stari, Pogodaka: 13\nDostojanstven život za stare\nMinistarka za ljudska i manjinska prava i društveni dijalog Gordana Čomić izjavila je danas da način na koji živi osoba u poznim godinama nije samo njena privilegija, već je zadatak svih nas da učinimo da taj život bude dostojanstven i bez diskriminacije.\nDuh starog grada i moderan stil\nNajmodernija gradska četvrt, Belgrade Waterfront, bogatija je za još jednu zgradu u kompleksu BW Quartet, smeštenog u Park distriktu.\nPoverenica za zaštitu ravnopravnosti Brankica Janković upozorila je danas da su stariji u Srbiji stigmatizovani i diskriminisani, kao i da je u javnosti dominantan narativ o tome da je "starih mnogo i skupi su, opterećuju penzijski i zdravstveni fond", ocenivši da je to "alarmantno i opasno jer odumiremo".\nZaraženo 58 korisnika\nU ustanovama socijalne zaštite i domovima za smeštaj odraslih i starih, potvrđeno je prisustvo virusa COVID – 19 kod 58 korisnika i 101 zaposlenog, saopštilo je danas Ministarstvo za rad, zapošljavanje, boračka i socijalna pitanja.\nZaraženo 137 korisnika\nU ustanovama socijalne zaštite i domovima za smeštaj odraslih i starih, na današnji dan potvrđeno je prisustvo virusa COVID – 19 kod 137 korisnika i 178 zaposlenih, saopštilo je Ministarsvo za rad, zapošljavanje, boračka i socijalna pitanja.\nIzlečena 2.884 zaposlena\nU ustanovama socijalne zaštite i domovima za stare na današnji dan ima 340 zaraženih korona virusom - 151 korisnik i 189 zaposlenih, saopštilo je Ministarstvo za rad, zapošljavanje, boračka i socijalna pitanja.


Počinje 11. SWMF: Kafanske priče i anegdote naše male čaršije KAFANICA\nJedanaesti Srpski festival svetske muzike, počinje večeras izvođenjem ansambl predstave "Kafanica". Na Velikoj sceni Doma kulture sa novim milanovačkim čaršijskim kafanskim pričama i anegdotama naći će se 21 glumac.\nSinoć smo se ušunjali na generalnu probu i pokušali da otkrijemo šta nas to večeras očekuje. Prema rečima Bojana Neškovića večerašnja "Kafanica" imaće nešto drugačiji koncept u odnosu na prethodne dve "Kafane na Balkanu".\n- Glavna tema muzičko – scenskog prikaza “Kafanica” su čaršijska sećanja. Nosioci priče su Drago Maksimović, doajen Milanovačkog pozorišta, koga smo posle 30 godina izveli na scenu i Aleksandar Avramović. Naravno biće tu i glumaca koji su i prethodne dve godine glumili, na sceni i ove godine su Profa, Mačak, Gile u šanku...21 glumac je sve vreme na sceni, a imaćemo i slikara u kafani, to je Ilija Drašović. Moram da pomenem da smo ovaj put uključili i plesni ansambl Domingo. Tako da ovog puta biče malo drugačiji koncept u odnosu na prethodne dve. Večeras ćemo se kroz "Kafanicu" i čaršijske priče prisetiti nekih ljudi iz naše male čaršije, kojih više nema, a iza sebe su ostavili neke anegdote. Na kraju žeilm da se zahvalim, za veliki deo teksta, Miodragu Tanaskoviću (Miša kapetan) - rekao je producent Bojan Nešković.\nSrpski festival svetske muzike zvanično će početi večeras izvođenjem ansambl predstave "Kafanica", na Velikoj sceni Doma kulture, u 20 časova. Interesovanje je i ovoga puta veliko, kažu oragnizatori festivala. Preostalo veoma malo karata i od 18 časova i mogu se preuzeti na biletarnici Doma kulture.


Vesna Dimić - Album „Ja bih htela pesmom da ti kažem”\nVesna Dimić : Ja bih htela pesmom da ti kažem\nPGP RTS, 2019\nRomantičan dah vremena prošlog\nKrajem leta, u produkciji PGP RTS je objavljen album poetičnog naziva – Ja bih htela pesmom da ti kažem, prvenac vokalne solistkinje Vesne Dimić, koji nam donosi četrnaest proverenih romansi, starogradskih i narodnih melodija.\nSa naslovnice albuma „Ja bih htela pesmom da ti kažem” Vesne Dimić\nOvaj projekat je bio logičan nastavak karijere duge sedamnaest godina. Muzičko obrazovanje je Vesna Dimić stekla u školama „Dr Vojislav Vučković” i „Josip Slavenski”, nastavivši da školuje glas na Akademiji „GITIS” u Moskvi. Školu radijskog pevanja pohađala je kod legendarnog Žarka Milanovića. Slede brojni nastupi, radijske i televizijske emisije, trajni snimci za Zvučni arhiv Radio Beograda, prestižne nagrade na raznim festivalima narodne muzike od 1989. godine, potvrde i priznanja muzičkih stručnjaka…\nAlbum je sastavljen od pesama uz pratnju Narodnog orkestra RTS pod upravom Ljubiše Pavkovića, odnosno, Vlade Panovića, i Narodnog ansambla RTS na čelu sa Branimirom Đokićem, odnosno, Borom Dugićem. Snimljene su u Studiju 13 i Studiju 6 Radio Beograda i izbor su od značajnog broja snimaka, koje je Vesna do sada zabeležila za Zvučni arhiv.\nRadmila Dimić, slavna solistkinja Radio Beograda, baka Vesne Dimić\nPored poznatih gradskih pesama i romansi na početku albuma, kao što su „Bledi mesec”, „Dve krvave ruže”, „Jesenje lišće”, i pesme na stihove Sergeja Jesenjina, „Doviđenja, druže, doviđenja” – koja je u njenom izvođenju postala veoma popularna – Vesna Dimić nas u pesmi „Ajde, slušaj, kaleš, bre, Anđo” polako uvodi u izvođački veoma zahtevne narodne melodije.\nSledi buket prelepih pesama: „Razbolela se mamina grivna”, „Ko ti kupi Fato”, „A što ti je, mila kćeri”, „A što mi se bunar voda muti” i „Oj, devojko mala”, gde dobrom dinamikom i sigurnom vokalnom interpretacijom dokazuje svoju pevačku zrelost. Da je potpuno autentična u romansama, Vesna potvrđuje temom „U selu bejaše ciganka stara”, koja je poznata i u više decenija starom izvođenju Radmile Dimić, njene bake.\nZanimljiv i dobro odabran muzički materijal albuma završava se dvema duetskim numerama, gde u maniru danas zaboravljenih radio dueta, uz koleginicu Biljanu Petković izvodi makedonsku narodnu pesmu „Snošti si pominav” i romsku „Amen sama but roma”. Vratile su nas u doba kada su nastajale neke od najlepših pesama…\nAlbum Ja bih htela pesmom da ti kažem – po strukturi zanimljiv, izvođački izazovan i kreativno osmišljen – sluša se „u jednom dahu”. Donosi romantičan dah vremena prošlog, kada su spretno i stručno napisane melodije išle „u korak” sa upečatljivim, snažnim i poetičnim tekstovima.\nVesna Dimić je autentičan izvođač, koji neguje raznovrsnost u narodnoj muzici, poštujući pesničku metriku, važnost tačno otpevanog teksta, tonalnost, melodiku i ornamentiku. Iako je gradska pesma i romansa nešto što je najpribližnije Vesninom senzibilitetu, dobra narodna pesma, takođe, u njenom izvođenju zvuči sigurno.\nZa sva vremena divni zapisi starih narodnih romansi i gradskih pesama održali su se zahvaljujući umetnicima koji su im produžili trajanje. Solista Vesna Dimić jedna je iz generacije mlađih umetnika, koji nam ulivaju poverenje da će tradicija biti nastavljena na dobar i kvalitetan način.\nPrevious„Balkanska svadba” – Srbija, Grčka i Bugarska igraju zajedno\nNextSofia Labropoulou / Vassilis Ketentzoglou – Butterfly – Odradek Records (2019)


Sajam obrazovanja „Putokazi“, Programski deo Sajma knjiga „Dani Laze Kostića“ i Virtuelna izložba „Šidski pejzaži Save Šumanovića“ biće održani onlajn, na platformi Novosadskog sajma ExpoOnline.rs.\nSvi izdavači, učesnici bar jednog Sajma knjiga održanog u poslednje tri godine pozvani su da konkurišu za Nagradu „Laza Kostić“, „Izdavački poduhvat“ i Najbolju knjigu u oblasti književnosti za decu. Pozivu se odazvalo njih dvadeset pet, a na adresu Novosadskog sajma stiglo je devedeset naslova. Očekuje se da žiri uskoro objavi širi izbor onih koji pretenduju na nagrade.\nDodatni poziv za učenike da posete Sajam obrazovanja je Poklon igra koju organizuje Novosadski sajam. Registracija za posetu tri priredbe u jedinstvenom terminu posvećenom obrazovanju i kulturi nije potrebna. Biće obavezna na Sajmu obrazovanja samo za one koji žele da učestvuju u Poklon igri i postanu potencijalni dobitnici laptopa, tablet računara ili mobilnog telefona.\nDok ne počnu Sajam obrazovanja, “Dani Laze Kostića” i Virtuelna izložba Save Šumanovića, na FB i Instagram profilima Novosadskog sajma, jedan odgovor na lako pitanje najkreativnijima može da donese knjigu na poklon.


Rogan: Očekujte jedan agresivan Spartak, željan dobrih rezultata\nSubotički Spartak u okviru 25.kola Super lige Srbije gostuje u Novom Sadu gde će odmeriti snage sa ekipom Vojvodine. Stručni štab ‘’golubova’’ smatra da je u ovoj fazi svaki bod od izuzetnog značaja, pa se očekuje velika borba.\nDomaći tim je ove sezone ostvario sedam pobeda, uz sedam remija I deset poraza, pa sa 28 bodova na svom kontu trenutno zauzima 9.mesto na tabeli. U prethodnom kolu poraženi su u Beogradu u duelu sa ekipom Voždovca, a rezultat je bio 1:0. Gosti su ove sezone ostvarili četiri pobede, uz osam remija I dvanaest poraza, pa sa 20 bodova na svom kontu trenutno zauzimaju 13.mesto na tabeli. U prethodnom kolu pretrpeli su poraz na svom terenu u duelu sa ekipom Čukaričkog, a rezultat je bio 1:2. Prethodni duel ovih ekipa odigran tokom jesenje polusezone u Kuli završen je trijumfom ekipe Vojvodine, a rezultat je bio 0:1 (0:0).\nŠef stručnog štaba ‘’golubova’’ Predrag Rogan istakao je da će u ovom susretu bolji rezultat postići ekipa koja je bolje prebolela poraz u prethodnom kolu, kao i da se nada da će to biti njegova ekipa:\n‘’Utakmica protiv Vojvodine dolazi u nezgodnom momentu za obe ekipe, koje nisu baš sjajno startovale u ovom delu prvenstva. Zahtevam od mojih momaka da nastave u ovom ritmu i sa ovim igrama koju su pokazali u prethodna dva kola. Napomenuo sam i ranije da se fudbal igra za bodove i golove, a mi smo baš u ovom segmentu bili uskraćeni. Osvojili smo samo jedan bod, a po prikazanoj igri trebali smo još koji, međutim to je sada iza nas. Mislim da će utakmicu dobiti ekipa koja je lakše i brže prebolela poraz u prethodnom kolu, a ja se nadam da ćemo to da budemo mi. Očekujte jedan agresivan Spartak, željan dobrih rezultata, sa igračima koji su željni dokazivanja i potvrđivanja. Želimo da zabeležimo pozitivan rezultat. Da li će to biti poraz ili remi, nama su bodovi preko potrebni. Mi smo spremni i očekujem dobru utakmicu i povoljan rezultat.’’\nMeč 25.kola Super lige Srbije između Vojvodine i Spartaka igra se danas, u sredu 06.marta 2019.godine, sa početkom u 18:00 časova.


19 08 FA "Black Hors"\nponedeljak, 19 avgust 2019 14:56\nFabrika akumulatora "Black Horse"\nu kampanji društveno odgovornog\nNovi menadžment fabrike akumulatora "Black Horse", u saradnji sa Gradom Somborom kao ključnim partnerom, započeo je kampanju društveno odgovornog privrednog subjekta, čiji je osnovni cilj da vrati ime čuvene industrijke fabrike akumulatora na privrednu mapu.\nUpravom tim povodom, Darinka Đuran, direktor fabrike akumulatora "Black horse" sa svojim timom, u pratnji predstavnika lokalne samouprave, posetila je Gerontološki centar u Somboru i tom prilikom u ime kompanije korisnicima centra donirala 50 paket poklona, shodno iskazanim potrebama.\nDirektor Gerontološkog centra Zoran Drča izrazio je ogromnu zahvalnost i ujedno pozvao sve privrednike da slede primer ove fabrike.\nPrema rečima direktorke Đuran, fabrika trenutno zapošljava oko 200 radnika sa teritorije Sombora i okoline, a takođe, podiže i svoje proizvodne kapacitete i odlučna je da fabriku modernizuje prema svetskim standardima. U narednom periodu, u saradnji sa Gradom i svim školskim ustanovama i fakultetima sa ovog područja, fabrika će fazno započeti zapošljavanje novih, pre svega mladih kadrova, uz adekvatnu obuku po principu dualnog obrazovanja.\nOvo je prva akcija sa novim menadžmentom, a već ove nedelje, direktorka fabrike će posetiti i somborsku bolnicu, Sigurnu kuću i Dom zdravlja u Somboru.


Đokić: Planiramo velike investicije u obnovljive izvore energije\nMinistar energetike i rudarstva Republike Srpske Petar Đokić izjavio je večeras u Beogradu da Srpska planira razvoj energetskog sektora kroz nove velike investicije koje znatnim dijelom treba da se odvijaju u sektoru obnovljivih izvora energije.\n"Na taj način pokazujemo odgovornost prema ovom pitanju, kako na regionalnom tako i na evropskom i vanevropskom nivou", rekao je Đokić na ekonomskom samitu Srbije na panelu o toj tematici na kojem je učestvovao i ministar rudarstva i energetike Srbije Aleksandar Antić.\nĐokić je naveo da nije nerealno da Srpska u narednih deset godina ostvari hiljadu novih megavata iz obnovljivih izvora energije, te napomenuo da se na području Hercegovine trenutno gradi velika hidroelektrana od 159 megavata.\n"Naši planovi po tom pitanju su realni i ostvarivi, a naravno da će njihova realizacija zavisiti od ukupnih odnosa u BiH", rekao je on i napomenuo da se često na nivou BiH susreću sa administrativnim barijerama.\nOn je naveo da Srpska sa Srbijom namjerava da realizuje investiciju od oko 450 miliona evra za izgradnju tri hidroelektrane, koje bi trebalo da daju oko 200 megavata električne energije po instalisanoj snazi.\nPrema njegovim riječima, "Gornji horizonti" imaju još dva projekta i to je dio projekata koji zaokružuje stari projekat "Gornji horizonti" sa postojećom hidroelektranom koja se gradi - hidroelektrana Dabar.\n"Već smo krenuli i u postupak pripreme za izgradnju nekoliko solarnih parkova velike snage i oni su uglavnom locirani na području Hercegovine, gdje je radijacija najveća i gdje su efekti po metru kvadratnom prostora najveći u pogledu davanja novih količina energije", rekao je on.\nOn je dodao da su to projekti na više lokacija koji mogu dati do 500 megavata električne energije kada se uzme u obzir instalisana snaga.\nĐokić je napomenuo da tu spadaju i vjetroparkovi, na više lokacija na području Hercegovine.\n"Za dve lokacije već imamo dodijeljene koncesije i ozbiljno partnerstvo koje se razvija i aktivnosti na izgradnji tih objekata su u toku", rekao je on.\nOn je rekao i da će se u Srpskoj graditi i niz malih hidroelektrana, a kao primjer je naveo četiri hidroelektrane na rijeci Bistrici.\n"Najveći dio tih projekata će realizovati `Elektroprivreda Republike Srpske` ali smo otvoreni i za partnerstvo. Neke od koncesija su dodijeljene privatnim kompanijama koje posluju u Srpskoj ili je njihov kapital porijeklom iz inostranstva", istakao je Đokić.\nPetar Đokić obnovljivi izvori energije\nPrelazak na obnovljive izvore energije ne može zaobići Srpsku\nĐokić na najvećem sajmu vjetroenergije u Njemačkoj\nApelacije SNSD-a stigla u Ustavni sud BiH


Displaying items by tag: trazim posao\nFriday, 10 May 2019 11:24\nSvaki deseti stanovnik spreman da spakuje kofere u potrazi za boljim životom\nTiho nestajanje Srbije se ne samo nastavlja već i svakom godinom pojačava, a poslednji podaci govore da je za deceniju i po čak 654.000 stanovnika napustilo našu zemlju.\nPrema zvaničnim podacima, iz Srbije u OECD zemlje od 2005. do 2014. prosečno godišnje je emigriralo 46.000 ljudi. Nakon 2014. taj broj raste na preko 60.000 godišnje.\nBogatije i razvijenije zemlje na ovaj način dobijaju obrazovanu radnu snagu ili jednostavno potrebne kadrove, ali taj proces, s druge strane, svakako ostavlja demografske i socijalne posledice u Srbiji. Naime, čak 16 odsto iseljenih iz Srbije ima visoko obrazovanje.\n654.000 ljudi napustilo je Srbiju od 2000.godine, a najviše ih je napustilo 2015.godine i ta brojka iznosi 60.000 ljudi. Ovo pokazuje najnovije istraživanje Organizacije za ekonomsku saradnju i razvoj (OECD), po kojem je broj ljudi koji migriraju iz Srbije udvostručen u poslednjih deset godina.\nTo praktično znači da je svaki deseti stanovnik spreman da spakuje kofere u potrazi za boljim životom.\nEkonomski razlozi uglavnom pretežu kada se anketiraju ljudi koji napuštaju zemlju. Nedostatak posla, neadekvatne radne ponude u odnosu na obrazovanje, ali i visok stepen korupcije i manjak demokratije neki su od razloga koji ljude nateraju da naprave radikalan rez u svom životu i sreću potraže u drugoj zemlji.\nPrema pomenutom istraživanju, Srbi najviše poverenja imaju u Nemačku, njenu privredu i demokratski poredak, gde je čak 27 odsto ekonomskih emigranata, u brojkama je to 179.000, potražilo posao i bolju budućnost za sebe i svoju porodicu.\nSlede Austrija (105.000) i Švajcarska (68.000), i iz ranijih talasa emigracije omiljene destinacije srpskih građana…\nIstraživanje naslovljeno “Migracije i zdravlje” ukazalo je i na to da bi skoro četvrtina građana (24 odsto) bilo spremno da se iseli kada bi imalo priliku!\nNapori države Srbije da utiče na taj proces i da eventualno smanji broj odlazaka, nisu baš veliki, gotovo nikakvi.\nMladi tvrde da iz zemlje odlaze u potrazi za boljim standarom i prihodima, a kako navode, žele da “žive” a ne da “preživljavaju.”\nPočetkom 2018. godine, istraživanje rađeno na 11.000 studenata pokazalo je da svaki treći student planira da ode u inostranstvo posle završetka sudija, a da polovina njih ne razmišlja da se vrati.\nDrugo istraživanje, koje je tokom jula 2018. godine sprovela organizacija “Srbija 21”, pokazuje da 1,2 miliona građana Srbije razmišlja da ode. Od ukupnog broja onih koji bi da odu, gotovo polovina ne planira da se vrati.\nKofere bi da spakuje 450.000 mladih – 36 odsto ispitanika uzrasta od 18 do 29 godina.


WhatsApp uvodi veliku promjenu: Ovu informaciju više neće moći vidjeti bilo tko – Z NET\nWhatsApp će uskoro predstaviti novu značajku koja će omogućiti automatsko sakrivanje informacije o tome kad ste zadnji put posjetili popularni servis za čavrljanje, i to od ljudi s kojima nikada niste razgovarali.\nDosad je ta opcija u startu bila podešena tako da svi automatski vide ovu informaciju, a sada se ograničava na one koje ste dodali, piše The Verge.\n“Otežat ćemo ljudima koji se ne poznaju da vide informaciju o online prisutnosti”, kazali su iz WhatsAppa.\nOpcija da samo kontakti vide zadnju aktivnost i prije je bila dostupna, ali nije se uključivala automatski. Također, tu je i opcija da nitko nikada ne vidi kad ste zadnji put bili aktivni, koju je, želite li to, također potrebno odabrati.\nOvo nije jedina promjena o kojoj se razmišlja. Na WhatsAppu će se aktivnosti moći sakriti i od određenih kontakata, a najavljeno je i uvođenje poruka koje se automatski brišu, prenosi tportal.


Poledica podigao buru, Superliga reagovala dokazima - ATA Stars\nPoledica podigao buru, Superliga reagovala dokazima\nHome/cVesti - sportovi/Fudbal/Poledica podigao buru, Superliga reagovala dokazima\nPredsednik Sindikata profesionalnih fudbalera „Nezavisnost“ Mirko Poledica izazvao je danas pravu lavinu, ispostaviće se pogrešnom informacijom, koju je objavio na Tviteru, a koju su potom preuzeli brojni mediji.\nPoledica je prvo objavio da je utakmica između Dinama iz Vranja i Spartaka iz Subotice bila neregularna jer na klupi gostiju nije bilo ni glavnog ni pomoćnog trenera, ali se nakon saopštenja i dokaza iz redova Subotičana i Zajednice Superlige ispravio i izvinio, uz objašnjenje da su ga prevarili prijatelji kojima je verovao.\nPovezana vest: Zaneti uveren u pobedu Intera u gradskom derbiju\n„Na osnovu izveštaja službenih lica sa utakmice i jednostavnim pregledom snimka evidentno je da su navedene izjave neozbiljne, neproverene, i kao takve u velikoj meri urušavaju ugled naših klubova i takmičenja. Šef stručnog štaba ekipe Spartaka je ne samo bio prisutan, već je tokom susreta i isključen zbog protesta“, navodi se u saopštenju Zajednice Superlige.\nKako se navodi, smatramo da su fudbalski radnici i novinari, pre bilo kakvih objava putem medija ili društvenih mreža, dužni da svoje tvrdnje dobro provere putem svima dostupnih dokumenata i video zapisa, kako ne bi nanosili štetu našem takmičenju i srpskom fudbalu.\nPovezana vest: Nikolić: Želimo da završimo posao na najbolji način\n„Svaka dobronamerna kritika, koja može pomoći rešavanju pojedinih problema i unapređenju takmičenja, apsolutno je dobrodošla. Međutim, ovakve neproverene i štetne tvrdnje, sve su samo ne pomoć u momentu kada Zajednica čini maksimalne napore da podigne nivo čitave organizacije“, poručili su iz Zajednice.\nBy ATA Stars Redakcija|2019-05-15T10:08:00+01:00maj 14th, 2019|Fudbal|0 Comments\nMilošević pred Rad: Makismalan pristup kao protiv Malatije\nZvezda sa Tomaneom napada Jang Bojs, nema Gajića i Jevtovića


Deonica autoputa između Staničenja i Pirota i deo u zoni kosine Gradinje na obilaznici oko Dimitrovgrada, pušteni su u saobraćaj u punom profilu, saopštili su Koridori Srbije.\nKako se navodi, te deonice deo su Istočnog kraka Koridora 10, deonica između Staničenja i Pirota duga je 5,5 kilometara, a autoput u zoni kosine Gradinje dva kilometra.\nKoridori Srbije saopštili su da su do sada na Istočnom kraku Koridora 10 puštene u deonice: Crvena Reka – Čiflik i Čiflik Staničenje u dužini od 25,2 kilometra; deonica Sarlah – Pirot Istok, Pirot – Dimitrovgrad i Obilaznica Dimitrovgrad u dužini od 30,5 kilometara.\nTokom 2018. godine preostalo je da se završi deonica Bancarevo – Crvena Reka dužine 12,3 kilometra sa kojom će se ujedno i pustiti završena deonica Prosek – Bancarevo dužine 9,4 kilometra, kao i deonica Staničenje – Sarlah u dužini od 3,2 kilometra i opremanje tunela Bancarevo, Sopot i Sarlah, navodi se u saopštenju.


Šta je Općina Kalesija uradila u proteklom periodu? | Kalesijske novine\nYou are here: Home / Kalesija / Šta je Općina Kalesija uradila u proteklom periodu?\nŠta je Općina Kalesija uradila u proteklom periodu?\nPosted by: redakcija novina 26. Oktobar 2015.\tin Kalesija Leave a comment\nU cilju valjanog i pravovremenog informisanja javnosti, prije svega građana općine Kalesija, Kabinet načelnika općine Kalesija daje sljedeće saopćenje:\nOpćina Kalesija je u proteklom periodu najveću pažnju posvetila stambenom zbrinjavanju osoba čija su domaćinstva, zbog elementarne nepogode u 2014. godini, pretrpjela najveće štete. Tako je općina Kalesija obezbijedila lokacije za izgradnju stambenih jedinica u naseljima Zates i Memići, kao i svu prateću dokumentaciju potrebnu za izgradnju novih objekata. Također, općina Kalesija vodi aktivnosti na izgradnji potrebne infrastrukture za ova naselja.\nTako su u toku aktivnosti na izgradnji puteva i prilaza novoformiranim naseljima, realizaciji projekata vodovodne i kanalizacione mreže, te energetskog snabdijevanja svih domaćinstava formiranih na lokacijama Zates i Memići.\nOpćina Kalesija je, u saradnji sa Federalnim ministarstvom raseljenih osoba i izbjeglica, uspjela obezbijediti građevinski materijal za 135 domaćinstava koji su djelimično ili u potpunosti ostali bez stambenih objekata usljed elementarne nepogode iz 2014. godine. Vrijednost obezbijeđenog građevinskog materijala je oko 2,2 miliona KM, čija isporuka je u toku i veliki broj korisnika je ovih dana preuzeo građevinski materijal.\nOsim navedenog, općina Kalesija, u kontinuitetu priprema projekte koji su u poodmakloj fazi i za čiju realizaciju su skoro u potpunosti obezbijeđena sredstva. Napomenućemo da je završeno projektovanje vodovoda Gaj u naselju Miljanovci, zatim preprojektovanje vodovoda u naseljima Meškovići i Kundakovići/Kikači čija je realizacija bila upitna zbog aktiviranih klizišta, što je preduslov za nastavak, odnosno izgradnju navedenih vodovoda.\nTakođer općina Kalesija vodi aktivnosti na iznalaženju rješenja za novim količinama pitke vode na izvorištu Krušik u Donjim Vukovijama. U završnoj fazi su aktivnosti za izgradnju pješačke staze Gornji Rainci-Međaš Raskršće-Tojšići čiju realizaciju će finansirati JP Ceste Federacije BiH u 2016. godini. U narednoj godini općina Kalesija će nastaviti sa projektima sufinansiranja asfaltiranja puteva u kalesijskim naseljima po principu “marka na marku”.\nCilj općine Kalesija je da se u narednoj godini uradi što više razvojnih projekata, te poziva građane da u narednom periodu, tokom javne rasprave o Budžetu Općine za 2016. godinu, kroz Vijeća mjesnih zajednica i druge načine uzmu aktivno učešće u pripremi i usvajanju Budžeta, odnosno da identifikuju i predlože projekte koji su realni, potrebni i u skladu sa Strategijom razvoja općine Kalesija, kako bi ih mogli blagovremeno planirati i realizirati u narednoj godini.\nPrevious: Zbog zabrane ulaska u Tuzlu, načelnik Nedžad Džafić pisao Jasminu Imamoviću i Begi Gutiću\nNext: INTERVJU – Bakir Izetbegović: Sa SBB-om u vlasti otvara se prostor za reforme i ekonomski oporavak


DR NESTOROVIĆ OTKRIVA: Evo kada ćemo moći da idemo na svadbe i rođendane\nNema potrebe da gosti u kafićima i restoranima nose maske...\nOd 15. juna ćemo moći da organizujemo proslave poput rođendana i svadbi, poručuje doktor Branimir Nestorović.\nPROČITAJTE: POPUST ZA SVE GRAĐANE SRBIJE: Tačan datum do kada treba platiti struju da biste imali pogodnosti\nProslave sa velikim brojem gostiju biće moguće po ukidanju policijskog časa.\nNestorovićeva projekcija je da će u prve dve nedelje od ukidanja policijskog časa maksimalan broj gostiju u zatvorenom prostoru biti 20. Posle toga, povećavaće se na 50, pa na 100, da bi se na kraju od 15. juna potpuno uklonila i ova zabrana.\nPodsetimo, restorani i kafići će sa radom početi u ponedeljak 4. maja, s tim da su gosti dužni da drže propisanu distancu.\nDoktor Nestorović poručuje da su ove mere više nego dovoljne zato što se jasno vidi da se epidemija koronavirusa bliži kraju.\n"Virus je izgubio na snazi, visoke temperature i UV zračenje ubijaju njegovu infektivnost, pa je potrebna veća količina virusa da bi se osoba zarazila. Zato nema potrebe da gosti u kafićima i restoranima nose maske, jer će pre samog ulaska biti dezinfikovani, a i sedeće na dovoljnoj udaljenosti. Razdaljina od dva metra potrebna je ukoliko osoba kija ili kašlje, ali nadam se da onaj ko je bolestan neće ići na kafu ili ručak" kaže Nestorović, pulmolog, član Kriznog štaba.


UHAPŠEN DIREKTOR LASTE – *** PORTAL TJEDNO ***\nUHAPŠEN DIREKTOR LASTE\nGeneralni direktor Laste Velibor Sovrović uhapšen je ovog vikenda zbog zloupotrebe položaja odgovornog lica. Pored Sovrovića, uhapšeno je još pet osoba, a za jednom se traga.\nPredsednik Nadzornog odbora Laste Zoran Babić i funkcioner SNS izjavio je povodom hapšenja da je u državi nulta tolerancija za kriminal i korupciju i da u tom smislu nema zaštićenih.\n“Jedini komentar na hapšenje gospodina Sovrovića je da je nulta tolerancija za kriminal i korupciju, da nema zaštićenih, da država radi svoj posao i da, naravno, ja kao narodni poslanik, kao predsednik Nadzornog odbora takve stvari apsolutno podržavam, uostalom, takvu državu SNS i želi da napravi”, rekao je Babić za Tanjug.\nUpitan da li je, kao predsednik Nadzornog odbora, primetio nepravilnosti u radu tog preduzeća, Babić je naveo da je njegov posao bio da sarađuje sa svima u “Lasti” što je i činio.\n„S druge strane, nije posao nadzornog odbora da nepravilnosti rešava, to je posao nadležnih državnih organa koji su to i radili, i ta istraga ne traje poslednjih pet, šest, deset dana…traje mesecima unazad i dobro je što je tako…”, istakao je on.\nNadzorni odbor je, naveo je Babić, zaustavio kupovinu autobusa odnosno velike porudžbine, a zahvaljujući tome Lasta ima manji dug za 9,8 miliona evra u odnosu na prošlu godinu.\nBabić je istakao i da to saobraćajno preduzeće posle smene izvršnog odbora normalno funkcioniše sa tri izvršna direktora, a da funkciju v.d. direktora obavlja Marinko Ljumović.


U Hercegovini kolovozi mjestimično mokri i klizavi | Srpskacafe\nZavršen sastanak Komšića sa ambasadorima SAD i Velike Britanije\nHolanđanin Makeli sudi Zvezdi, Mađar Kasai Partizanu\nSubota, 25.05.2019., 09:01 Subota, 25.05.2019., 09:02\nSaobraćaj se jutros BiH odvija nesmetano, dok se vozačima na području Hercegovine savjetuje oprez zbog mjestimično mokrih i klizavih kolovoza, saopšteno je iz Auto-moto saveza Srpske.\nNa dionici magistralnog puta Novi Grad – Otoka danas će zbog maratona “Stazama Branka Ćopića” dolaziti do povremene obustave saobraćaja u periodu od 10 do 17 časova na dijelu od raskrsnice sa Ulicom kej Krajiških brigada do raskrsnice sa lokalnim putem Rudice – Donji Dubovik.\nNa putevima na kojima se izvode radovi saobraćaj je regulisan privremenom saobraćajnom signalizacijom čije je poštivanje obavezno.\nSaobraćaj je izmijenjen na magistralnom putu Krupac – Bogatići, na području opština Istočna Ilidža i Trnovo zbog izgradnje male hidrocentrale Krupac na rijeci Željeznici.\nIzmjene u odvijanju saobraćaja aktuelne su na magistralnom putu Bileća – Podosoje zbog rekonstrukcije vodovodne mreže, na putevima na području opštine Modriča, na magistralnom putu od Banjaluke prema Čelincu i Kotor Varošu, te regionalnim putnim pravcima Derviši – Klašnice i Obudovac – Lončari gdje je u toku izgradnja pješačkih staza.\nZbog odrona saobraćaj se odvija jednom trakom, naizmjenično, na dionici regionalnog puta Podgradci – Mrakovica na lokalitetu Vučjak i na regionalnom putu Caparde – Šekovići, u mjestu Željeznik, dok je na lokalnom putu Svodna – Brezici u opštini Novi Grad klizište potpuno obustavilo saobraćaj.\nU Banjaluci će ovog vikenda zbog održavanja Moto-festa dolaziti do privremenih obustava saobraćaja u pojedinim ulicama. Obustave i izmjene u odvijanju saobraćaja na području Banjaluke aktuelne su i u ulicama gdje se odvijaju radovi.\nNa području FBiH danas će do 18 časova biti obustavljen saobraćaj na regionalnom putu Tuzla – Šibošnica. Za vrijeme obustave sva vozila iz pravca Tuzle prema Čeliću treba da koriste putne pravce Dokanj – Obodnica – Previle – Čelić ili Tuzla – Gornja Tuzla – Lopare – Čelić.\nNa dionici auto-puta Sarajevo zapad – Lepenica zbog sanacije klizišta na lokalitetu Ban Brdo saobraćaj je u tunelu Igman i na mjestu radova preusmjeren iz vozne u preticajnu traku.\nZbog radova u tunelu Vranduk dva na magistralnom putu Zenica-Nemila saobraća se jednom trakom, naizmjenično.\nNa dionici regionalnog puta Ribnica – Banovići izvode se radovi zbog čega se saobraća usporeno.\nKada je riječ o graničnim prelazima, jutros nema zadržavanja. I dalje je zbog bezbjednosnih razloga na snazi zabrana saobraćaja za teretna vozila i autobuse preko graničnog prelaza Brčko – Gunja, između BiH i Hrvatske.\nstanje na putevimagranični prelaziams rssaobracajodronikolovoziklizišta\nDM Ponedjeljak, 19.08.2019., 13:37 Ponedjeljak, 19.08.2019., 13:46\nPonedjeljak, 19.08.2019., 15:15 Ponedjeljak, 19.08.2019., 15:19


Gardijan , Blic\nFoto: Gary He / EPA;\nPit Butidžidž, bivši gradonačelnik Saut Benda u Indijani, vodi sa malom prednošću na glasanju za kandidata Demokratske stranke na predsedničkim izborima u Ajovi, pokazali su prvi, nezvanični rezultati nakon današnjeg neprijatnog početka prebrojavanja.\nPrema podacima sa 62 odsto glasačkih mesta iz 99 okruga u Ajovi, Butidžidž trenutno vodi sa 27 odsto, u stopu ga prati senator iz Vermonta Berni Sanders sa 25 odsto glasova, sledi senatorka iz Masačusetsa Elizabet Voren (18 odsto), pa tek onda bivši potpredsednik Džo Bajden (16 odsto). Sanders je, međutim, dobio najviše glasova u prostom zbiru, prenosi "Gardijan". Na petom mestu po broju glasova je senatorka iz Minesote Ejmi Klobučar, a ostalih šestoro kandidata daleko zaostaju.\nNajviše glasova u prostom zbiru: Berni Sanders\nObavijeni velom sumnjičavosti i neizvesnosti, ovi rezultati mogli bi da se izmene onako kako budu pristizali novi izveštaji sa drugih glasačkih mesta. Brojanje glasova na unustarstranačkim izborima u Demokratskoj stranci na samom početku bilo je u najmanju ruku haotično.\nBirači su glasali na 1.600 mesta širom Ajove, sve je proteklo u najboljem redu dok nije trebalo da stignu rezultati. Aktuelni predsednik Donald Tramp glatko je odneo pobedu sa 97 odsto (brzo) prebrojanih glasova u Republikanskoj stranci, a rezultati glasova demokrata nikako nisu stizali. To je čak izazvalo i podsmeh kod republikanaca, gde su ocenili da demokrate “ne mogu da izvedu ni kokus, a hoće da vode zemlju”.\nZbunjenost zbog kašnjenja izveštaja u redovima demokrata pratila su brojna objašnjenja.\n- Brojanje glasova i okolnosti koje prate kokus Demokratske stranke u Ajovi su neprihvatljivi - rekao je Troj Prajs, predsedavajući među demokratama iz Ajove.\nPrajs tvrdi da su podaci “precizni” i “bezbedni”, ali da će uslediti “transparetna i nezavisna istraga”. U Ajovi je u ponedeljak uveče po lokalnom vremenu mobilna aplikacija, namenjena tome da olakša inače komplikovan proces kokusa i zbrajanja glasova, iznenada je zakazala.\nProblem sa prebrojavanjem glasova nastao je, navodno, zbog korišćene aplikacije na telefonima\nKako su odmicali sati, a rezultati nisu stizali, vodeći kandidati među njih 11, koliko ih se prijavilo da “stane na crtu” Trampu tvrdili su da su osvojili najviše glasova i retko ko je i pomislio da se povuče iz dalje trke.\nKokus, inače, podrazumeva skup koji može da potraje nekoliko sati pre nego što prisutni odaberu svog kandidata. Ovakvi skupovi se održavaju samo na nekoliko lokacija, od kojih je jedna Ajova.\nDok su se čekali rezultati, svi kandidati tvrdili su da su najbolje prošli: Elizabet Voren\nAjova, iako predstavlja tek oko jedan odsto birača na nivou celih SAD, važi za svojevrsni lakmus: rezultati koje kandidati tu ostvare daju prvu i realnu sliku i procenu popularnosti kandidata i mogućnosti da privuku glasove.\nOni koji ne dobace do prognoziranih procenata često izlaze iz dalje trke, dok oni koji budu uspešniji dobijaju “novi zamajac”, što može da im pojača izglede na nivou cele nacije, ali i pojača finansiranje njihovih kampanja dok se budu "selili" u Nju Hempšir, Nevadu, Južnu Karolinu i dalje.\nČitav proces biranja tzv. delegata završava se u julu, kada se na stranačkim konvencijama bira zvanični kandidat stranaka za predsedničke izbore koji će biti održani u novembru.\nU ponedeljak uveče, iako su Sanders, Vorenova, Butudžidž i Bajden u svojim govorima tvrdili da su osvojili prednost u Ajovi, nastavak trke za izlazak Trampu na crtu na predsedničkim izborima u novembru, preselio se u Nju Hempšir bez jasnih naznaka o tome ko ima veće šanse.\nAktuelni predsednik SAD se na Tviteru pozabavio malo i svojim oponentima, ocenjujući ceo proces kod demokrata kao “potpunu propast”. “Ništa im ne radi, kao kad su vodili zemlju... jedina osoba koja može da proglasi veoma veliku pobedu u Ajovi prošle noći je ‘Tramp’”, naveo je on u svom tvitu.


Usluge u objektima javne uprave uskoro potpuno dostupne osobama sa invaliditetom - Srbobran Danas\nUsluge u objektima javne uprave uskoro potpuno dostupne osobama sa invaliditetom\nTrenutno se obavljaju radovi u zgradi opštinske uprave Srbobran, sa namerom da se sam objekat potpuno prilagodi potrebama osoba sa invaliditetom, za šta su dobijena sredstva iz fondova Evropske unije.\nUkupna vrednost planiranih projekata iznosi 15.114.880,00 dinara, 12.806.174,00 za radove u zgradi opštine i 2.308.706,00 za adaptacije u objektu u kojem je smešten Centar za socijalni rad, na adresi Svetog Save 15. Manjom sumom finansiraće se nova platforma za lakši pristup prijemnoj kancelariji osobama sa invaliditetom u Centru za socijalni rad, iznad koje će biti postavljena odgovarajuća nadstrešnica, a i toalet će biti prilagođen potrebama korisnika koji posećuju ovu ustanovu u kolicima.\nKada je u pitanju zgrada opštine, na Trgu slobode, planirani su mnogo veći radovi. U zapadnom krilu zgrade, koje gleda na ulicu Svetog Save, uz stepenište u dvorištu biće postavljena električna podizna platforma za invalidska kolica, koja će se kretati po gelenderu. U okviru postojećeg toaleta biće formiran novi, koji će ispunjavati potrebe invalidnih lica, a i radiće se na otklanjanju prepreka u samoj zgradi kako bi posetioci u kolicima mogli nesmetano da ulaze u prostorije.\nIstočno krilo zgrade, koje je orjentisano ka Trgu slobode, dobija lift za potrebe invalidnih lica tako da će i ovaj prostor biti apsolutno dostupan. Kako je nivelacija podova različita u dva dela ovog krila, na ulazu u šalter salu biće postavljena još jedna manja platforma kojom se reguliše problem prisutnih stepenika.\nDvorište opštinske zgrade takođe će pretrpeti određene promene na bolje. Parking prostor u okviru dvorišta imaće vidno obeležena parking mesta za vozila osoba sa invaliditetom, kako bi se obezbedio lakši prilaz. U iste svrhe će i trotoar u okviru parkinga i samog dvorišta biti prilagođen, potpuno ravan i sa dovoljno prostora za nesmetan prolaz od vozila do pomenutih platformi.\nProjekat je finansiran sredstvima Evropske unije, pokrovitelj projekta je ministarstvo za evropske integracije, dok lokalna samouprava finansirala manje dodatne radove i obezbeđuje potrebne dozvole za realizaciju investicije.


Selidbe od vrata do vrata - Selidbe Beograd Prevoz 011\nHome / Selidbe / Selidbe od vrata do vrata\n20. januara 2015. / Nenad Stošić / Selidbe, Usluge\nOrganizovanje selidbe nije lak posao. Pored svog stresa koji možete imati, to podrazumeva ujedno i velike troškove, gubljenje vremena, dodatan napor koji morate da uložite kako biste sve to organizovali i obavili. Sad više ne mora da bude tako. Selidbe od vrata do vrata su sve popularniji vid selidbi, jer omogućavaju klijentima da se potpuno prepuste našim stručnjacima, bez potrebe da razmišljaju o bilo čemu i bez potrebe da dodatno gube vreme i snagu pokušavajući da učestvuju u celom procesu. Naš tim čini ekipa vrhunskih stručnjaka, koji će odmah znati šta je to što vama treba i kako na najbolji mogući način da vam pomognu. Selidba od vrata do vrata podrazumeva prenos i selidbu svih vaših stvari sa mesta polazišta na mesto odredišta, kako biste bili spremni da se uselite u vaš novi stan ili novu kuću i započnete srećan i miran život.\nSelidbe od vrata do vrata podrazumevaju angažovanje naših vozila iz raznovrsnog voznog parka, tako da u zavisnosti od vaših potreba i vrste i količine stvari koje treba da se prenesu, možemo vam ustupiti pikap vozila, kombi vozila i kamione najnovije generacije, u kojima će vaše stvari biti potpuno sigurne u transportu i budite spokojni, jer ćete ih dobiti u onom stanju u kom su krenule sa mesta polazišta. Naš zadatak je da vašu robu u prevozu pratimo, nadgledamo, vodimo računa da se selidba od vrata do vrata obavi prema predviđenim rokovima i planovima koji su dogovoreni sa klijentom.\nNe razmisljajte mnogo, što pre nas kontaktirate pre ćete se rešiti muke koja vas sigurno zaokuplja danima. Mi smo vam uvek na usluzi, svih dana u godini, jer radimo za vas i kad god je vama u interesu, mi možemo biti na željenoj adresi. Konsultacije su besplatne, tako da nemate šta da izgubite, a verujte nam na reč, možete mnogo da dobijete, jer mir i spokoj koji biste imali ukoliko nama poverite selidbu od vrata do vrata za vas nema cenu.


Dođite na Beogradski gastro-enološki festival › Made-in-Germany.rs\nU Skadarliji se od sutra do nedelje održava drugi po redu Beogradski gastro-enološki festival (BEGEF), u organizaciji Udruženja “Vinski putevi Srbije”, a uz podršku Turističke organizacije Beograda i Gradske opštine Stari grad.\nTokom tri dana festivala, renomirani proizvođači hrane i pića će, od 17 do 23 sata, izlagati svoje specijalitete na štandovima postavljenim od restorana “Tri šešira” duž donjeg dela Skadarske ulice, gde će moći da se kupe i suveniri, a služiće se i vino na točenje, javlja “Turistički svet”.\nNa manifestaciji se očekuje učešće oko 50 izlagača, poznatih vinarija i destilerija iz cele Srbije, od Subotice do Kosova i Metohije, kao i proizvođača suhomesnatih proizvoda, sira, meda, ajvara i raznih drugih tradicionalnih srpskih đakonija.\nFestival će u 17:30 sati ispred kuće Đure Jakšića zvanično otvoriti gradonačelnik Beograda Zoran Radojičić. Takođe prvog dana, u bašti restorana Velika Skadarlija 20 renomiranih srpskih vinarija će predstaviti svoja vina visokim zvanicama iz sveta diplomatije, politike i biznisa, kada će predsednik Vinskih puteva Srbije Zoran Rapajić održati kratko predavanje “Vinska kraljevska Srbija”.\nCilj drugog BEGEF-a, kako ističu organizatori, jeste postavljanje signalizacije na nedavno formiranom “Vinskom putu Beograd”, kao i nastavak promocije vinskog turizma, odnosno kulturne, vinske i gastro ponude Srbije i Beograda.\nOd MiG na 06/09/2018 / AKTUELNO / Ostavite komentar\nPočinju Dani vojvođansko-bavarske kulture "Beška fest"


Virus korona Srbija: 228 novozaraženih, pune se bolnice\nDr Predrag Kon kaže da raste broj zaraženih i da ne smemo da dozvolimo da ponovo na dnevnom nivou registrujemo četvrocifreni broj obolelih.\nSlično kao i juče i danas je registrovano novih 228 slučajeva zaraze virusa koronom u Srbiji. Od posledica zaraze u poslednjih 24 časa preminule su tri osobe. Na bolničkom lečenju je 320 pacijenata, od kojih je 11 na respiratoru. U proteklom danu u Srbiji je urađeno 8.969 testiranja.\nBolnice se postepeno pune, a raste i broj novozaraženih virusom korona – izjavio je dr Predrag Kon, epidemiolog za RTS. Član republičkog kriznog štaba smatra da je ponovo potrebno uvođenje preventivnih mera. Ukazao je na to da je etički potpuno neprihvatljivo da se u ovoj situaciji medicinski radnici ne vakcinišu. Broj pacijenata na bolničkom lečenju i dalje je nizak u odnosu na raniji period, ali to će se promeniti – rekao je Kon.\nU odnosu na obaveznu imunizaciju medicinskih radnika ukazao je na to da je polovina zaposlenih u zdravstvu primila vakcinu. Među mladima, posebno ženskoj populaciji, primetno je protivljenje zbog mišljenja da vakcinacija izaziva sterilitet, što je zabluda – izjavio je dr Kon.\nPotrebno je i dalje poštovati protivepidemiološke mere, jer raste broj zaraženih i ne možemo da dozvolimo da ponovo na dnevnom nivou registrujemo četvorocifreni broj zaraženih. Iskustvo ništa ne znači, ukoliko ga ne primenimo u praksi – naglasio je dr Kon.